Profesionalci sa providnom propagandom na nivou amatera: Putin je korumpirani milijarder | WebTribune\nHome U FOKUSU Profesionalci sa providnom propagandom na nivou amatera: Putin je korumpirani milijarder\nPredstavnici američkog Trezora saopštili su da je ruski predsednik Vladimir Putin korumpiran, piše BBC.\nU čuvenoj emisiji BBC-a “Panorama“ prvi put je neko od američkih zvaničnika direktno optužio ruskog predsednika za korupciju.\nAdam Zubin, koji u okviru američkog Trezora nadgleda sprovođenje sankcija prema Rusiji, rekao je za BBC da je ruski predsednik korumpiran i da američka vlast zna to “mnogo godina”.\n“Videli smo kako pomaže svojim prijateljimam, svojim bliskim saradnicima da se obogate, a marginalizuje one koji ne vide državu kao saveznika. Bilo da je u pitanju rusko energetsko bogatstvo, državni ugovori, on usmerava sve na one za koje veruje da će ga služiti i isključuje one koji to ne žele. Za mene, to je slika korupcije”, rekao je on.\nZubin nije komentarisao izveštaj CIA iz 2007. godine da Putinovo bogatstvo iznosi oko 40 milijardi dolara, ali je rekao da Putinu tajno “gomila” bogatstvo.\n“On navodi da dobija godišnju platu od oko 110.000 dolara. To nije tačan iznos jer Putin ima dugogodišnju praksu skrivanja stvarnog bogatstva”, naveo je on.\nNovinari emisije “Panorama” uspeli su da dođu i do bivšeg ruskog “insajdera”, Dmitrija Skarge koji je naveo da zna tačno koliko je Putinovo bogatstvo.\nSkarga, koji je upravljao kompanijom “Sovkomflot” rekao je da je došlo do transfera novca od 35 miliona dolara za kupovinu jahte, kao i da je ona bila poklon Putinu od najpoznatijeg britanskog Rusa Romana Abramoviča.\n“Panorama” je želela izjavu i Romana Abramoviča, međutim njegovi advokati su izjavili da su to samo “glasine”, dok je Vladimir Putin odbio da da izjavu za ovu emisiju.\nKremlj je i ranije negirao ovakve navode, a ovo je samo još jedna od “afera” u koje je upleten ruski predsednik, nakon što su prošle nedelje britanski zvaničnici saopštili da je Putin “verovatno odobrio” ubistvo bivšeg špijuna Vladimira Putina.\nCela emisija “Panorama” biće emitovana večeras.\nIZETBEGOVIĆ POBESNEO: Srebrenica je izgubljena za Bošnjake\nSvetski auto-gigant stiže u Novi Sad, posao za 2.000 radnika\nSKRIVENE TAJNE: Gandi je bio rasista koji je primoravao mlade devojke da spavaju s njim


Predsednik SANU: Osećam se kao hulja zbog najboljih studenata | Novosadski informativni portal 021\nPredsednik SANU: Osećam se kao hulja zbog najboljih studenata\nPredsednik SANU Vladimir Kostić izjavio je da se oseća "kao hulja" jer ne može da utiče na to da se najbolji studenti zapošljavaju na fakultetima.\nOn je rekao da je sadašnji "sistem regrutacije" akademskih prvaka zreo za promenu, a da je njemu žao što nije reagovao u nekim situacijama u kojima je možda mogao. "Negde se osećam kao hulja koja je učestvovala u svemu tome, ali vreme je da počnemo da razmišljamo na drugi način", rekao je Kostić.\nUpitan na koji bi način mogao da se zaustavi "odliv mozgova" u inostranstvo, kazao je da bi trebalo da se jasno definiše koje su to strukture koje napuštaju zemlju i zbog čega, kako bi se odredila target grupa.\n"U ovom trenutku se razgovara sa najuspešnijim studentima da bi se napravila najbolja strategija. Organizovaćemo Odbor za dijasporu koji će ne samo razgovarati sa našim ljudima koji žive u inostranstvu, već će pokušavati i da vrati ljude u zemlju", rekao je Kostić.\nAkademik Zoran Petrović rekao je da je za učene ljude veoma loše kada se zapošljavaju na banalnim poslovima, poput prodavca na buvljoj pijaci.\n"U informacionim tehnologijama postoji veliki odliv kadrova, iako postoje dobro plaćena mesta. Treba reagovati. Ovde ljudi prodaju farmerke na buvljaku umesto da rade u struci. To nije rešenje za odliv mozgova", rekao je Petrović. Prema njegovim rečima, rešenje je pravljenje kvalitetnih radnih mesta gde obrazovani ljudi mogu i treba da realizuju svoje karijere i znanje.\n08.10.2016\t• 15:37\na ministar prosvete ????!!\nKorektno od čoveka što ima trunke savesti ali ovu izjavu u vezi "hulje" pre bi trebao dati Ministar prosvete ! Čini mi se da je bivši ministar obrazovanja bio verbić a za ovog novog ne znam ni ko je.......\nSistem: niko nije kriv , šta ja mogu ?!


Promovirana klasa oficira-ljekara OSBiH (FOTO) – ArmijaRBiH.com\nPromovirana klasa oficira-ljekara OSBiH (FOTO)\nU organizaciji Centra za osnovnu obuku (COO) Komande za obuku i doktrinu (KOID) Oružanih snaga BiH (OSBiH) danas je u Sarajevu upriličena ceremonija u povodu prijema klase oficira-ljekara u profesionalnu vojnu službu (PVS).\nU prisustvu dužnosnika Ministarstva odbrane BiH i OSBiH, svečano su obilježeni – završetak obuke, kao i potpisivanje teksta svečane zakletve i prvog ugovora o profesionalnoj vojnoj službi, čemu je pristupilo pet pripadnika klase koji su uspješno završili osnovnu oficirsku obuku za ljekara.\nSudionike promocije nove klase oficira pozdravio je komandant Centra za osnovnu obuku pukovnik Alem Kaplan, izražavajući očekivanje da će oficiri-ljekari u nastavku karijere, vlastitim znanjem dati novi impuls napretku rada sanitarnih službi u OS, a u širem smislu i izgradnji i jačanju OSBiH u cjelini.\nNa značaj jačanja OSBiH u tom segmentu ukazao je i zamjenik načelnika za resurse generalmajor Gojko Knežević, ocijenivši da su OS na spomenuti način dobile veoma tražen i deficitaran kadar.\nČestitke istim povodom uputio je i zamjenik ministrice odbrane za politiku i planove Sead Jusić, potcrtavajući značaj kadrovskog zanavljanja i jačanja u sklopu OSBiH.\nKandidatkinja Bojana Knežević, koja je ostvarila najbolji rezultat tokom obuke, poručila je uime kolega i u vlastito ime da će dužnost obavljati časno i dostojanstveno.\nCeremoniji u sarajevskom Domu OSBiH su, pored pripadnika klase i Centra za osnovnu obuku, prisustvovali i predstavnici Ministarstva odbrane BiH, Zajedničkog štaba OSBiH i Komande za podršku OSBiH, kao i dužnosnici KOID-a te predstavnici ostalih komandi i jedinica OSBiH.\n← Sarajevski specijalci otkrivaju: Kako smo ulovili *bicu Edina Gačića\nUz priču i sjećanje: Samir Beganović, prvi pilot Armije RBiH! →\nLazović: Dan nezavisnosti se ne slavi u cijeloj BiH, ali to ne umanjuje njegov značaj\nMarch 1, 2019 redakcija 0\nOctober 1, 2018 redakcija 0\nZvizdić otro prema Dodiku: “Granica je tu stoljećima i ostat će do Sudnjeg dana”\nApril 8, 2019 redakcija 0


Dočeku 7529. uz Vasila Hadžimanov i Stefana Milenkovića - Volim Novi Sad\nDočeku 7529. uz Vasila Hadžimanov i Stefana Milenkovića\nU okviru Dočeka 7529, Stefan Milenković i novosadski kamerni orkestar Camerata Academica ugostiće veliko ime džez muzike, pijanistu i kompozitora Vasila Hadžimanova.\nNovi Sad će otvoriti svoju prvu Gradsku koncertnu dvoranu, ali i vrata novosadske Akademije umetnosti budućim predavačima Milenkoviću i Hadžimanovu. Dolazak dva virtuoza u grad kulture označava nastavak izgradnje „novih mostova”, kojima ljudi i procesi stvaraju prostore i programe odnosno trajne legate projekta „Evropska prestonica kulture”.\nMuzičaru čija su sva dela proglašena umetničkim delima od kulturnog značaja za Srbiju, kompozitoru, pijanisti, nezaobilaznoj sponi za srpski džez Vasilu Hadžimanovu i violinisti koji je proglašen umetnikom veka, u čije mnogobrojne nastupe spadaju koncerti sa sa Berlinskim simfonijskim orkestrom, Helsinškom filharmonijom, orkestrom Boljšoj teatra i mnogim drugim Stefanu Milenkoviću neće biti prvi put da nastupaju zajedno. U kombinaciji sa orkestrom Camerata Academica, koji je Isidora Žebeljan uporedila sa renomiranim evropskim orkestrima, Vasil i Stefan kombinujući različite muzičke stilove, talenat i strast, 13. januar učiniće magičnim i neponovljivim.\nU novogodišnjoj večeri, 31. decembra, Novi Sad, buduća Evropska prestonica kulture, poklonila je publici širom sveta operski spektakl „Rigoleto”, koji je emitovan preko platforme visitns.rs. Pored Milenkovića, Hadžimanova i kamernog orkestra Camerata Academica, 13. januara nastupiće i Električni orgazam, Buč Kesidi, bend Džezva & Džezvica, mlada violinistkinja Lana Zorjan, Novosadski duvački kvintet, sopran Agota Vitkai Kučera sa pijanistkinjom Jelenom Simonović Kovačević. Njima će se pridružiti i srpski reper Filip Arsenijević, koji će za ovu priliku nastupiti u inovativnom aranžmanu „Surreal & Beyond”, potom hor Sveti Stefan Dečanski sa gudačkim orkestrom Orfelin, dok će najmlađi uživati u Operi za decu Udruženja umetnika „Visoko C”.\nFoto: Filip Milenković, Milan Josipović\nDoček 7529Novi SadStefanMilenkovicVasil Hadzimanov\nPrethodno Novosadski onlajn Doček otvara nove prostore za kulturu\nSledeće Dan Srpskog narodnog pozorišta: Dodela godišnjih nagrada i sporazum tri teatra


Prijedlog Budžeta za 2021. za SDA Sandžaka neprihvatljiv (Video) - SDA Sandžaka\nNarodni poslanik SDA Sandžaka Enis Imamović je u raspravi o Budžetu Republike Srbije za 2021. godinu naglasio da u Srbiji postoji važeći Zakon o planskom sistemu Republike Srbije i on je donijet u sklopu ispunjavanja uslova u procesu EU integracija u ovoj skupštini 2018. godine, koji u članu 5. ovog definiše dokumente razvojnog planiranja kao što su lan razvoja; investicioni plan; prostorni plan Republike Srbije i plan razvoja autonomne pokrajine i jedinice lokalne samouprave.\n„Zakon o planskom sistemu u članu 53. jasno kaže da će se Plan razvoja usvojiti najkasnije 1. januara 2020. godine.\nOvaj plan razvoja ne samo da nije usvojen do 1. januara 2020. godine, nego nije usvojen do danas. Ovaj Zakon se konstantno krši gotovo godinu dana i pokazuje nam da kršenje ovog zakona možda najbolje pokazuje koliko se zapravo ovdje radi neplanski, nesistemski i što je najvažnije, netransparentno.“ – istakao je Imamović.\nBez ovih planova mi nemamo osnovne parametre po kojima možemo pratiti uspješnost jedne, druge ili treće Vlade i ovo je dokaz koliko se ovdje Zakoni donose samo radi reda, a ne radi unapređenja sistema.\nImamović je istakao da čitajući prijedlog Budžeta nismo uspjeli naći nijedan konkretan razlog zašto bi bilo ko iz Sandžaka ili Preševske doline trebalo da glasa za njega.\n„Ako krenemo redom, počevši sa listom kapitalnih projekata vidimo da se u ovoj, kao ni u naredne dvije godine ne planira nijedan jedini kapitalni projekat u Sandžaku.\nOvo je naročito važno imajući u vidu devastirano stanje u kome se nalazi zdravstveni sistem u Sandžaku.“ – rekao je Imamović.\nZa SDA Sandžaka je neprihvatljivo da se u ovom prijedlogu budžetu nije našlo mjesta za projekat izgradnje Kliničkog centra u Novom Pazaru, rekao je Imamović i naglasio zašto ovaj projekat morao biti jedan od prioriteta obzirom u kakvim uslovima se liječe naši građani i koliko ljudi gravitira ovom regionalnom centru.\n„Nije mi jasno zašto se i ostali narodni poslanici iz naših gradova, ne zalažu za ovaj Klinički centar, nebitno da li se radi o predstavnicima Bošnjaka ili Srba, u tom Kliničkom centru se neće liječiti samo jedni ili drugi. On treba da koristi svim našim građanima. Svi naši građani su se liječili po devastiranim bolničkim hodnicima. Zato mi nije jasno da se samo mi ovdje borimo za taj Klinički centar.“ – zapitao se Imamović tokom svog izlaganja na sjednici Skupštine Srbije.\nU okviru ove tačke razmatra se i davanje saglasnosti na Finansijski plan Republičkog fonda za zdravstveno osiguranje za 2021. godinu.\n„Zašto ovaj plan Republičkog fonda za zdravstveno osiguranje ne predviđa refundaciju troškova građanima koji su bili prinuđeni da sami plaćaju lijekove i drugu terapiju koja im je bila potrebna za liječenja od Covida19 iako su imali zdravstveno osiguranje?\nHiljade i hiljade naših građana nisu imali drugog izbora nego da sami kupuju antibiotike, vitamine, pa čak i plaćaju infuzije i dolazak tehničara kod kuće.\nMnogo toga se ima zamjeriti našem fondu za zdrastveno osigurnje, ali takvo ponašanje omogućuje apsolutni monopol koji drži. Ovo stanje se mora promijeniti, za početak insistiranje na refundaciji kompletnih troškova osiguranicima koji su liječenje plaćali iz svog džepa, pa makar i građanskim tužbama.“ – rekao je Imamović.\n„Kada je u pitanju izgradnja putne i željezničke infrastrukture, pohvalno je što su opredjeljena sredstva za izgradnju autoputa E-763 Preljina-Požega,\nto je autoput koji će kasnije preko Duge Poljane povezati gradove Sandžaka i sa Beogradom, Podgoricom, mrežom autoputeva ka Sarajevu i Prištini.\nMeđutim, za dionicu od Požege do Boljara nisu predviđena sredstva, a da bi se krenulo u eksproprijaciju zemljišta i ovdje je potrebno uraditi Plan posebne namjene.\nZa regionalnu saradnju, kako na ekonomskom tako i društvenom planu dobri putevi igraju važnu ulogu i nama je zadovoljstvo da smo bili pokretači tog projekta i aktivni sudionici jer smo kao dio Vlade sa budžeta ministarstva finansirali izradu projektne dokumentacije upravo za ovu dionicu autoputa koja počinje sa radom.\nRehabilitacija puta Novi Pazar – Tutin također zaslužuje pohvalu, zahvaljujući dobroj saradnji Srbije i Turske, stanovnici ova dva grada u Sandžaku će imati bolju, kvalitetniju i bržu vezu, a ja se nadam da će to vrlo brzo postati jedan grad.\nOčekujemo da i putni pravac Novi Pazar – Sjenica u najskorije vrijeme nađe svoje mjesto Što se željeznice tiče, mi ne možemo da prihvatimo činjenicu da ni nakon više od 100 godina težnje Novog Pazara da se poveže željeznicom sa ostatkom zemlje i svijeta, ova stavka nikako da nađe svoje mjesto u Budžetu. Da bi se Novi Pazar povezao u željeznički sistem, potrebno je izgraditi 20km pruge.\nNema ni sredstava predviđenih za izgradnju gasovoda Aleksandrovac-Kopaonik-N.Pazar-Tutin. Posljednjih mjeseci, građani Novog Pazara su svakodnevno izloženi vazduhu koji je jedan od najzagađenijih na svijetu, zato je izgradnja ovog gasovoda od izuzetne važnosti.\nNa kraju želim da se osvrnem i na finansiranje nacionalnih vijeća.\nSam naziv ove budžetske linije je za nas problematičan;\nKaže dotacije Nevladinim organizacijama, ja ne znam koji je ovo put po redu da u ovom domu naglašavam da nacionalna vijeća nisu nevladine organizacije, da su to po Ustavu I zakonima organi manjinske samouprave koji se biraju na direktnim izborima.\nTih savjeta ima 23 i oni predstavljaju gotovo trećinu ukupnog stanovništva Republike Srbije, zato je neprihvatljivo da oni i na ovaj način budu tretirani kao nevladine organizacije.\nKoordinacija 23 nacionalna vijeća se nakon sastanka sa resornom ministarkom obratila dopisom u kome od ministarke I Vlade zahtjevaju da se odustane od planiranog umanjenja od 20% koje je predviđao posljednji rebalans budžeta. S’ obzirom da se zakonski od toga nije odustalo, vi ste na zasijedanju rekli da ćete sa resornom ministarkom naći način kako da vijećima prebacite sredstva. To do danas nije učinjeno, možda možete da nam kažete zašto?\nNacionalna vijeća su također zahtjevala da njihova sredstva predviđena ovim prijedlogom Budžeta za 2021. godinu budu udvostručena imajući u vidu da su u ovo vrijeme krize nacionalna vijeća, iako njihova ovlašćenja ne pokrivaju oblast zdravstva, pomagala zdravstvanom sistemu i građanima, čime su je znatno ugrožena njihova osnovna djelatnost.\nMi smo amandmanima pokušali da intervenišemo u pravcu zahtjeva koji su predstavnici 23 nacionalna vijeća podnijeli Vladi, nadam se da ćete to prilikom rasprave u pojedinostima uvažiti.“\nGospodin Mehmed Sureja Er, potpredsjednik TIKE, turske agencije za razvoj, sa saradnicima boravio je juče i danas u Sandžaku gde je posjetio Priboj i Novi Pazar. Posle sastanka sa predjsednikom ...


Konfuzija u Prištini – pjevač i Voker “kroje sudbinu”? – BiGportal.ba\nKonfuzija u Prištini – pjevač i Voker “kroje sudbinu”?\nVišemesečna kosovska politička kriza je kulminirala propalim pokušajem formiranja većine na konstitutivnoj sednici novog saziva.\nKoalicija koja je kandidovala Ramuša Haradinaja za premijera nije uspela da obezbedi većinu za izbor Kadrija Veseljija, bliskog saradnika Hašima Tačija na poziciju predsednika Skupštine, a mediji su preneli i da se na sednici našao Vilijam Voker, na poziv Aljbina Kurtija.\nTo je pokušao da objasni funkcioner koalicije PAN Enver Hodžaj, istakavši da je predsedavajući samovoljno doneo odluku o okončanju sednice, dok je Gljauk Konjufca iz Samoopredeljenja istakao da je upravo PAN tražio odlaganje na dva sata, a potom se niko nije pojavio posle tri.\nKonjufca je naveo i da to znači da PAN nema većinu, što omogućava njegovoj partiji i Demokratskom savezu Kosova da pokušaju da formiraju većinu. Podsetimo, tu partiju je Tači izbacio iz vlasti po obaranju prethodne Vlade, na čijem čelu je kao funkcioner DSK bio Isa Mustafa.\nZbunjenosti je donelo i izjašnjavanje o zahtevu za odlaganje sednice, koji je stigao od poslanika koalicije PAN – na glasanju je rezultat bio 60:60 (39 poslanika PAN, 20 poslanika manjina i Teuta Rugova iz DSK), a Mikulovci je proglasio da se zahtev odbija.\nTo je ipak urađeno, ali je Konjufca ponovo stao za govornicu i isticao da od izbora “kontroverzne ličnosti” Kadrija Veseljija neće biti ništa, dok je njegova koleginica Aljbuljena Hadžiu zahtevala od PAN da promeni kandidata za predsednika Skupštine.\nKonjufca je potom izjavio i da je Milulovci na kraju potpuno odložio sednicu “zbog zdravstvenih razloga”.\nPredsednik Srpske liste Goran Rakić rekao je da će svi poslanici prisustvovati sutrašnjoj sednici, pošto kao ni poslanici PAN nisu došli na nastavak sednice u četvrtak.\nHodžaj je potom za kosovske medije rekao da je u “poslednjem momentu jedan poslanik odustao od glasanja za Veseljija”, ne želevši da kaže o kome se radi, dok mediji spekulišu da je to Labinot Tahiri, inače pevač turbofolk muzike koji je izabran na listi Bedžeta Pacolija.\n“Galeriju likova” u kosovskom parlamentu upotpunio je Vilijam Voker, bivši šef verifikacione komisije OEBS na Kosovu i Metohiji, čovek koji se smatra “ocem nezavisnog Kosova”, kao i osoba od čije je volje zavisila sudbina građana Jugoslavije 1999. godine.\nSputnjik je preneo pisanja kosovskih medija da je Voker u parlament ušao na poziv lidera Samoopredeljenja Aljbina Kurtija, čime su otvorene mogućnosti da svojim statusom “rent-a-diplomata” obezbedi podršku svom novom pulenu u trci za funkciju kosovskog premijera.\nNavodno, tome bi mogao da se pridruži i Hašim Tači, čime bi Ramuš Haradinaj izgubio mogućnost da bude na čelu većine.\nZvanično, konstitutivna sednica bi trebalo da bude nastavljena u petak u 10.00, ali je izvesno da poslanici koalicije PAN neće biti prisutni.


Ovaj dokument definiše odnos, u kontekstu prikupljanja, čuvanja i obrade podataka, kao i privatnosti istih, između Vas (korisnika, u daljem tekstu "Vi", "Korisnik", "posetilac") i web sajta "Milan Kragujević" (dostupnog na https://milankragujevic.com/) (u daljem tekstu: "mi", "Sajt", "Milan Kragujević"), čiji je vlasnik Milan Kragujević (u daljem tekstu: "Vlasnik").\nNapominjeno da smo u mogućnosti da utičemo samo na podatke koji se skladište i obrađuju na našim serverima, a ne i na podatke koje obrađuju partneri i povezana lica. Za ostvarivanje svojih prava nad podacima koje ne obrađuje Milan Kragujević, neophodno je da se obratite servisima navedenim u članu 14.\nVlasnik zadržava pravo da bilo kada izmeni ovu Politiku privatnosti. Svaka izmena postaje važeća nakon njenog objavljivanja na Sajtu na adresi https://analytics.milankragujevic.com/legal/sr/privacy-policy/milankragujevic. Kako je tehnički neizvodljivo obavestiti korisnika o izmeni Uslova korišćenja ili drugih dokumenata, poželjno je da povremeno posetite ovu stranicu i pročitate Politiku privatnosti kako biste bili upoznati sa eventualnim izmenama. Ukoliko nastavite da koristite stranicu i usluge nakon bilo koje izmene, podrazumeva se da ste saglasni sa tom izmenom i da je prihvatate kao važeću.


Ešton stiže u posetu Beogradu i Prištini\nVisoka predstavnica Evropske unije Ketrin Ešton dolazi u Beograd i Prištinu da "potvrdi predanost EU evropskoj perspektivi i Srbije i Kosova" i podršku dijalogu Beograd-Priština kao temeljno važnom za otklanjanje prepreka na putu ka EU, saopštio je u sredu njen kabinet u Briselu.\nVisoka predstavnica za spoljnu politiku i bezbednost EU sutra će se u Beogradu sastati s predsednikom Borisom Tadićem i Borislavom Stefanovićem, šefom delegacije u pregovorima s Prištinom "u kojem dobre usluge pruža EU", navedeno je u saopštenju.\nKetrin Ešton nosi poruku da je "regionalna saradnja suštinska za tu evropsku perspektivu", da je "dijalog Beograd-Priština od temeljne važnosti za uklanjanje prepreka na putu ka EU", kao i da evropska dvadesetsedmorica žele da ceo Zapadni Balkan napreduje na evropskom putu.\n"Mi želimo da se nađu praktična rešenja koja mogu poboljšati svakodnevni život običnih ljudi", ističe se u saopštenju šefice Evropske službe za spoljno delovanje.\nVisoka predstavnica EU u petak će se u Prištini sastati s kosovskim premijerom Hašimom Tačijem, predstavnicom Kosova u dijalogu s Beogradom Editom Tahiri, potpredsednikom vlade Bedžetom Pacolijem, šefom diplomatije Enverom Hodžajem i ministarkom za evropske poslove Vljorom Čitaku.


Horoskop - danas vlada negativni Mesec: evo šta ne treba da radite dok je Mesec u praznom hodu (7. jun 2018.) — Astrologija — Lovesensa.rs\nMesec 7. juna završava trigon sa Venerom u Raku i započinje svoj prazan hod od 08:35 do 23:25 časova. Prazan hod Meseca se često naziva i "negativni Mesec", jer tada vlada moćna energija koja će nas usporiti, otežati obavljanje važnih zadataka i pokvariti planove.\nMeđutim, Mesec u praznom hodu nije toliko mračan, jer je određene aktivnosti povoljno obavljati baš u ovom periodu. Mnogi astrolozi savetuju da danas treba završiti poslove koje ste davno započeli i ostavili na čekanju. "Negativni Mesec" zahteva snalažljivost i inovativnost, a mnogima će talas kreativne energije pomoći da pokažu neke nove sposobnosti. Takođe, astrolozi savetuju da tokom praznog hoda Meseca treba da obavljate kućne poslove, posvetite se baštovanstvu i čišćenju, ali ne zaboravite da odmorite telo i dušu.\nMeđutim, najvažnije je da se tokom "negativnog Meseca" okrenete sebi i stanju svoje duše. Meditirajte, molite se i pokušajte da pronađete unutrašnji mir. Podsetite sebe na ranije uspehe i pronađite unutar sebe snagu i hrabrost za suočavanje sa novim životnim izazovima.


Novi tender za izgradnju Državnog zatvora\nUpravni odbor Zavoda za izvršenje krivičnih sankcija, pritvora i drugih mjera Bosne i Hercegovine na sjednici, održanoj 31.10.2013. godine, donio je odluku o poništenju tendera za izvođenje građevinskih radova na izgradnji Državnog zatvora.\nNaime, nakon detaljnog razmatranja Izvještaja o evaluaciji ponuda koji je sačinila Komisija za izbor izvođača za izvođenje građevinskih radova, Upravni odbor je jednoglasno zaključio da, s obzirom da sve dostavljene ponude prevazilaze okvir budžeta planiran za izvođenje građevinskih radova, najprihvatljivija opcija da se, u skladu sa odredbama Smjernica Razvojne banke Vijeća Evrope, donese odluka o poništenju tendera.\nOčekuje se da će novi tender za građevinske radove biti raspisan sredinom ovog mjeseca, te da će evaluacija istog biti završena u januaru 2014. godine.\nOsim prolongiranja početka gradnje, na koje Ministarstvo nije moglo uticati, drugih kašnjenja u samom projektu nije bilo, jer se radilo na izradi potpuno novog projekta, usklađenog sa novim Evropskim zatvorskim pravilima, a što je bio uslov uslov za dobijanje kredita Razvojne banke Vijeća Evrope. Rad po novom projektu počeo je 2010. godine i od tada se sve aktivnosti provode po planiranim rokovima. U prethodnom periodu urađeni su brojni pripremni radovi, kakve zahtjeva jedna kapitalna investicija, od obimnih tehničkih i građevinskih radova, uključujući izgradnju pristupnog puta i pripadajuće rasvjete, geomehanička ispitivanja i deminiranje terena, izradu testnih bunara, do brojnih drugih aktivnosti.\nU toku je i realizacija ugovora o izgradnji građevinskog puta, čiji se završetak očekuje do kraja novembra.\nU međuvremenu, data je saglasnost na izbor firme koja će vršiti nadzor nad izvođenjem glavnih radova.\nPo završetku gradnje, Bosna i Hercegovina će dobiti najsavremeniju i najsigurniju zatvorsku ustanovu, u odnosu na sve druge ustanove slične namjene u zemlji ali i na Balkanu. Ovo će biti jedina zatvorska ustanova na nivou BiH koja će ispunjavati evropske standarde za smještaj osuđenih, što je posebno značajno ako se uzme u obzir činjenica da postojeće entitetske zavode karakteriše problem prekobrojnosti i neadekvatnih kapaciteta.\nZavršena evaluacija ponuda za gradnju državnog zatvora\nKomisija za evaluaciju ponuda za izbor izvođača glavnih radova na izgradnji Zavoda za izvršenje krivičnih sankcija, pritvora i drugih mjera BiH, završila je postupak razmatranja ponuda i Upravnom odboru dostavila izvještaj i preporuku. Nakon potvrđivanja od strane Upravnog odbora, saglasnost na izbor izvođača treba dati i Razvojna banka Vijeća Evrope.\nIstovremeno, Upravni odbor je dao saglasnost na izvještaj i preporuku Komisije za evaluaciju ponuda za izbor nadzora nad izvođenjem glavnih radova na izgradnji Zavoda za izvršenje krivičnih sankcija, pritvora i drugih mjera BiH. Izvještaj je u skladu sa odredbama Okvirnog finansijskog sporazuma između BiH i Razvojne banke Vijeća Evrope, dostavljen Razvojnoj banci na mišljenje.Ukoliko Razvojna banka da saglasnost, biće stvoreni uslovi za zaključenje ugovora za vršenje nadzora nad izvođenjem glavnih radova na izgradnji državnog zatvora.\nDostavljanje ponuda za izgradnju Državnog zatvora do sredine juna\nNa objavljeni glavni tender za izvođenje radova na izgradnji Državnog zatvora do sada se prijavio veliki broj domaćih i stranih firmi. Rok za dostavljanje ponuda je 12. juni a nakon zatvaranja tenderske procedure slijedi evaluacija ponuda i izbor izvođača radova. Početak gradnje objekta očekuje se na jesen 2013.godine.\nStvaranju uslova za početak glavnih radova prethodile su brojne aktivnosti na pripremi novog projekta i reviziji istog. Završeni su obimni tehnički i građevinski pripremni radovi, uključujući izgradnju pristupnog puta i pripadajuće rasvjete, geomehanička ispitivanja i deminiranje terena, izradu testnih bunara, te brojne druge aktivnosti.\nNovi projekat je u potpunosti usklađen sa evropskim standardima i predviđa izgradnju najsavremenije i najsigurnije zatvorske ustanove u regiji. Objekat će imati neto površinu od oko 24.000 m2 a njemu će kaznu izdržavati 348 osuđenika i pritvorenika Suda BiH. Smještanje najtežih osuđenika u ovaj zatvor rasteretiće kapacitete drugih kazneno popravnim institucija i omogućiti resocijalizaciju osoba osuđenih za lakše oblike kriminala.\nObjekat će imati minimalne troškove za energente zbog maksimalne uštede energije kroz korištenje samoobnovljivih izvora energije te minimalne troškove održavanja.\nDo pomjeranja prvobitnih rokova za izgradnju došlo je zbog revizije starog i izrade novog projekta, odnosno njegovog usklađivanja sa najnovijim zatvorskim pravilima. Troškove izrade novog projekta u potpunosti je finansirala Evropska unija. Zbog povećanja ukupne površine zavoda, komunalnih troškova, sigurnosnih sistema, pristupnih puteva itd. promijenjena je i vrijednost izgradnje na približno 77,5 mil KM, a projekat će biti finansiran iz donatorskih, kreditnih i domaćih sredstava. Odlukom Vijeća ministara BiH od novembra prošle godine, izgradnja državnog zatvora proglašena je dugoročnim kapitalnim ulaganjem.\nJavni poziv za prikupljanje ponuda za zakup poslovnog prostora\nJavni poziv za prikupljanje ponuda za zakup poslovnog prostora možete preuzeti ovdje.


FBiH će nabaviti 800 hiljada doza: Kakve ćemo vakcine protiv korone dobiti?!\nOtprlike iznos po vakcini je 10 do 11 dolara, a što je ukupno 13 miliona i 200 hiljada KM.\nZavršena je sjednica Vlade Federacije Bosne i Hercegovine u Mostaru na kojoj je saopćeno da su krenuli sa pripremama za nabavku vakcina protiv koronavirusa. Potvrdio je to Vjekoslav Mandić, federalni ministar zdravstva.\nKazao je da će FBiH krenuti u nabavku 800.000 doza.\n– Vlada je usvojila informacija o predbilješki za nabavku vakcina protiv Covida za FBiH. Usvojila je informaciju sa zaključcima, gdje je na osnovu odluke od 17. jula, tačnije, stupanja na snagu Odluke o proglašenju epidemije u FBiH.\nU skladu tim potrebno je osigurati i vakcine za koronu, na osnovu procjene broja stanovnika, odlučila se na 800.000 vakcina, odnosno da se 40 posto stanovništva da se cijepi. I otprlike iznos po vakcini je 10 do 11 dolara, a što je ukupno 13 miliona i 200 hiljada KM. Dužni smo do 31. 8. obavijestiti Ministarstvo civilnih poslova da smo pristupili pripremama za nabavku – rekao je Mandić.


„Žalim što nisam pustio Savićevića da igra u finalu“ - Sputnjik Srbija\n15:17 12.04.2021 (osveženo 15:55 12.04.2021) Preuzmite kraći link\n„Rosoneri“ su u velikom finalu izgubili od Sao Paola 3:2, a napad ekipe nije predvodio Dejo Savićević jer je Kapelu rečeno da ne može da igra zbog crvenog kartona.\nIpak, pogrešili su, a italijanski stručnjak je iz poštovanja prema Rumunu Florinu Radučoju, koji je bio projektovan da igra od početka, odlučio da ga ostavi u startnoj postavi i, danas, skoro trideset godina kasnije žali što je to uradio.\n„Žalim što nisam pustio Savićevića da igra u Tokiju u finalu Interkontinentalnog Kupa u kom smo izgubili od Sao Paola“, rekao je Kapelo za „Il Đornale“.\n„Rečeno mi je da je Savićević suspendovan, ali smo nekoliko sati ranije dobili informaciju da ipak može da igra“, dodao je iskusni Italijan.\nKapelo je danima spremao utakmicu za pomenutog Radučoja, te nije hteo da ga uvredi izbacivanjem iz postave tik pre početka duela sa Sao Paolom.\n„Kako ne bih unizio Radučoja, sa kojim smo pripremali utakmicu, odlučio sam da igram sa postavom koja mi je bila u glavi“, otkrio je Kapelo.\n„Kvalitet Savićevića bi promenio sudbinu utakmice“, zaključio je Kapelo.\nInače, Milan je te godine igrao finale Svetskog klupskog prvenstva jer je Marsej, kao šampion Evrope, bio diskvalifikovan zbog nameštanja mečeva.\nGodinu dana kasnije „rosoneri“ igrali su finale Lige šampiona i pobedili su Barselonu 4:0, a Dejo Savićević bio je jedan od najboljih igrača na terenu, postigavši treći gol na utakmici čuvenim lobom.\nFK Milan, Dejan Savićević


Skup preduzetnica “Biznis ćoše”\nMotivacijom i umrežavanjem do ženskog preduzetništva\nU Subotici u kafeu Klein house održan je Skup preduzetnica “Biznis ćoše” u organizaciji Educoma iz Novog Sada uz podršku Razvojne Agencije Srbije i Privredne komore Srbije kao projekat za ekonomsko osnaživanje žena. Skup preduzetnica „Biznis ćoše“ je događaj koji okuplja preduzetnice, one koje planiraju da to postanu, ali i svima kojima je potrebno unapređenje poslovanja kao i sam networking. Tema skupa, odnosno panela je „Kako poslovati u Srbiji kada ste žena“. Panelistkinje su uspešne žene, preduzetnice iz Subotice.\nSkup preduzetnica „Biznis ćoše“ je kroz panel diskusiju na temu „Kako poslovati u Srbiji kada ste žena“ ukazao na međusobno povezivanje poslovne snage koja može da doprinese uspehu u poslovanju, a samim tim podstakne i na ekonomsko osnaživanje žena, a ujedno i na razvoj ženskog preduzetništva.\nSkup preduzetnica „Biznis ćoše“ se održao tokom 2016. godine u 7 gradova (Beograd, Novi Sad, Pančevo, Zrenjanin, Sremska Mitrovica, Sombor i Subotica) i okupio je preko 300 žena koje su ispričale svoje preduzetničke priče, a sve sa ciljem da i druge žene pokrenu svoj biznis. Projekat je podržan od strane Pokrajinskog sekretarijata za privredu.


DSS predlaže mere za efikasnu borbu protiv ambrozije - AgroSmart\nGradski odbor Demokratske stranke Srbije u Novom Sadu apeluje na lokalnu vlast da se intenzivno posveti rešavanju problema širenja alergijske biljke ambrozije koja izaziva velike zdravstvene tegobe i znatno smanjenje poslovne sposobnosti kod preko dvadeset posto stanovništva.\nAmbrozija je najopasnija i najpoznatija alergijska biljka u Srbiji. Prvi put je zvanično zabeleženo njeno prisustvo u našoj zemlji 1953. godine i to u okolini Novog Sada, gde je uneta brodovima iz Rumunije. Od tada pa do danas ambrozija se nezaustavljivo širi celom zemljom izazivajući velike zdravstvene tegobe znatnog dela stanovništva, nažalost, često kod dece i mladih.\nOčigledno je da lokalne samouprave i državne institucije gube bitku sa ovom invanzivnom alergijskom biljnom vrstom. Vlast ne posvećuje dovoljnu pažnju problemu širenja ambrozije, a dosadašnji načini borbe nisu dali dobre rezultate.\nZbog svega ovoga, apeluje se na lokalnu vlast da se intenzivno posveti rešavanju problema širenja ambrozije i predlaže sprovođenje sledećih dokazano uspešnih mera za njeno suzbijanje:\n1. Otkup biljaka sa korenom je mera pomoću koje je ambrozija u znatnoj meri suzbijena u susednoj Mađarskoj i koja u sadejstvu sa drugim merama daje, za sada, najbolje rezultate, naročito u prigradskim područjima.\n2. Povećanje održavanih zelenih površina je metoda koja daje najbolje rezultate u urbanim sredinama.\n3. Oštre kontrole i sankcija za vlasnike koji ne suzbijaju ambroziju na svojim parcelama, što je dalo odlične rezultate u Sloveniji.\nNa kraju, ali ne manje važno, da bi se borba protiv ambrozije vodila stručno, efikasno i koordinisano, Grad Novi Sad mora da reaktivira rad Štaba za borbu protiv ambrozije. Ovaj Štab ne funkcioniše već više godina, a treba da ga sačinjavaju zdravstveni radnici, stručnjaci za botaniku, predstavnici Grada i predstavnici javnih institucija i preduzeća.


Forma Ideale u Nišu zasadila 25 sadnica\nBeta 14. oktobra 2020. 13:35\nKompanija Forma Ideale danas je, povodom 25 godina poslovanja, zasadila 25 sadnica pored niškog zdravstvenog centra Duvanište i Matejevačkog puta.\nTamara Pantelić Jeremić iz kompanije Forma Ideale najavila je da će akciju „25 sadnica za 25 godina rada“ ta kompanija sprovoditi širom Srbije u gradovima u kojima posluje.\nSledeći gradovi u kojima će akcija ozelenjavanja biti relaizovana su Arandjelovac i Leskovac.\n„Medju brojnim aktivnostima koje smo pripremili povodom toga što smo 25 godina zajedno, ova aktivnost nam je posebno draga jer štitimo životnu sredinu“, istakla je Pantelić Jeremić.\nPortparol kompanije Forma Ideale Nikola Ružičić izjavio je da akcija „25 sadnica za 25 godina rada“ ima za cilj da „na autentičan način obeleži jubilej kompanije, podigne ekološku svest gradjana i lepa mesta učini još lepšim“.\nRužičić je podsetio da je kompanija Forma Ideale osnovana 1995. godine kao porodična firma, a sada je lider u proizvodnji pločastog nameštaja u Srbiji i jugoistočnoj Evropi.\n„Kompanija izvozi na četiri kontintenta, u 55 zemalja, a njen godišnji kapacitet je dva i po miliona komada paketa nameštaja. Proizvodnja je u Kragujevcu i Majdanpeku“, istakao je Ružičić.\nKako je dodao, trenutno kompanija Forma Ideale posluje u više od 30 gradova u Srbiji, ima 38 prodavnica i web šop koji radi duže od 10 godina i najstariji je u Srbiji.\n„Kompanija Forma Ideale u Nišu posluje duže od 15 godina, na tri lokacije – kod aerodroma, gde rade dva salona i u Roda centru gde radi jedan salon. Tokom ovih 25 godina mi smo sigurno postali deo najvećeg broja domova niških porodica“, izjavio je Ružičić.\nIstakao je da se u godini jubileja, uprkos svim poteškoćama, očekuje rekordno poslovanje“.\nOn je kazao da je pokazatelj uspeha i to što kompanija Forma Ideale izvozi 85 odsto proizvodnje.\nHR i duge evropske zemlje preplavljene kontaminiranim…\nIndustrija u BiH porasla u decembru 2,8% međugodišnje\nŠta sadrži četvrti crnogorski paket korona mera podrške?


Od malih nogu o bezbednosti u saobraćaju (FOTO) - bezbednost - saobracaj\nDirektorka državne Agencije za bezbednost saobraćaja, Jasmina Milošević, održala satanak sa članovima požarevačkog Saveta za bezbednost saobraćaja i lokalnom...\n19:15 | 10.06.2016. Autor: E.M.\nDirektorka državne Agencije za bezbednost saobraćaja, Jasmina Milošević, održala satanak sa članovima požarevačkog Saveta za bezbednost saobraćaja i lokalnom samoupravom.\nAgencija za bezbednost saobraćaja je krovna kuća kada govorimo obezbednosti saobraćaja u našoj državi. Posledjnih godina po lokalnim samoupravama formirani su Saveti za bezbednost, ali nažalost, Agencija nije uspostavila kontakt ili je radila veoma malo sa njima. U međuvremenu, došlo je do promene, te će Agencija u narednom periodu obići sve savete za bezbednost pri lokalnim samoupravama. Počela je od Požarevca, da bi kroz zajedničko istraživanje utvrdili slabe tačke po bezbednost u saobraćaju u ovom kraju.\n„Želimo da stavimo do znanja da je Agencija za bezbednost saobraćaja na raspolaganju svim lokalnim sevetima za bezbednost, kako bi im u skladu situacijom pomogli na unapređenju bezbednosti u saobraćaju. Nažalost, statistika je pokazala da je u Požarevcu, najveći broj stradale dece bio prošle godine, i na to ćemo staviti poseban akcenat“, kazala je Jasmina Milošević.\nPrema njenim rečima, buduće akcije koje će raditi Agencija biće sinhronizovane sa saobraćajnom policijom jer je veoma važna usaglašenost, u suprotnom dolazi do rasplinjavanja i rezultat izostaje.\n„Pozdravljam ovakav vid edukacije i nameru da od dece u Srbiji pravimo partnere po pitanju bezbednosti u saobraćaju, a ne puke izvršioce naredbi koje dolaze od nas starijih“, kazao je Bojan Ilić, predsednik Skupštine grada Požarevca.\nMališani sa nestrpljenjem čekali Pažljivka\nNakon ovog sastanka, u Centru za kulturu, za učenike prvog razreda osnovnih škola odigrana je pozorišna predstava „Pažljivko“.\nPredstava je jedan od načina za ispunjenje ciljeva nacionalne strategije o bezbednosti u saobraćaju i edukacije najmlađih sugrađana.\nPastuvi igraju sa Mamutima u Kikindi\nBivši muž Slavice Kostić uhapšen za ubistvo


Rusija reagovala na izjavu generala NATO-a o mogućem ratu - Sputnjik Srbija\n12:57 25 April 2019\nRusija reagovala na izjavu generala NATO-a o mogućem ratu\n13:58 04.11.2018 (osveženo 14:14 04.11.2018) Preuzmite kraći link\nPoslanici oba doma ruskog parlamenta komentarisali su izjavu načelnika međunarodnog vojnog štaba NATO-a, general-pukovnika Jana Bruksa o mogućim logističkim problemima alijanse u slučaju sukoba sa Rusijom.\nZamenik predsednika odbora za odbranu Državne dume Rusije, Aleksandar Šerin, smatra da je takva izjava data kako bi se pogoršala situacija lobiranjem interesa kompanija.\n„Zapravo sav pritisak u Americi na kraju se završava novcem“, rekao je poslanik za Sputnjik.\nČlan međunarodnog odbora Saveta Federacije Rusije, Oleg Morozov, je sa svoje strane istakao da general NATO-a pokušava da izazove strah kod Evropljana i, kao rezultat toga, poveća finansiranje alijanse.\n„Takve izjave imaju dva cilja: prvi je da se čitavom svetu signalizira da je Rusija agresivna i da može da započne pravi rat u Evropi. Eskalacija straha“, rekao je Morozov za Sputnjik.\nDrugi cilj je, prema njegovim rečima, da se Evropljanima kaže da su bespomoćni pred „potencijalnim agresorom“ i da se za „bezbednost“ mora platiti.\n„U stvarnosti, transport vojne tehnike je deseto i rešivo pitanje. Praktično sve evropske zemlje NATO-a, uključujući i na našim granicama, imaju vojnu tehniku NATO-a na svojoj teritoriji. Pitanje je nekoliko dana da se ovaj potencijal poveća u savremenim uslovima“, zaključio je Morozov.\nZamenik predsedavajućeg odbora za odbranu i bezbednost Državne dume Jurij Švitkin izrazio je žaljenje zbog još jednog „kruga propagandne kampanje“ prema Rusiji. Švitkin je naglasio da Rusija nikada nije vodila politiku konfrontacije, ali upravo u to pokušava da je neosnovano okrivi Zapad.\nRuska strana se uvek zalagala za rad na konstruktivnoj osnovi, uzimajući u obzir nacionalne interese svih zemalja, dodao je on.\n„Preporučio bih im da obrate pažnju na stanje stvari u svojim zemljama, a ne da bez ikakvog razloga prave neprijatelja od Rusije“, naglasio je on.\nIzjave o „ruskoj pretnji“ periodično dolaze iz usta zapadnih političara, najčešće iz baltičkih zemalja i Poljske. Pri tome je Moskva više puta naglasila da nikada neće napadati nijednu zemlju NATO-a.\nPrema rečima ministra spoljnih poslova Rusije Sergeja Lavrova, NATO dobro zna da Rusija nema planove da bilo koga napada, već jednostavno koristi priliku da rasporedi više tehnike i bataljona blizu ruskih granica.\nRanije je načelnik Međunarodnog vojnog štaba NATO-a general-pukovnik Jan Bruks izjavio da bi se u slučaju sukoba sa Rusijom evropske zemlje-učesnice NATO-a suočile sa ozbiljnim problemima u transportu vojne tehnike i kontingenta.


Bugajski: Da li ruska akcija treba da ubrza ili uspori širenje NATO-a?\nRaspad vladajuće reformističke koalicije u Ukrajini dolazi u prilično teškom momentu s obzirom na ruski vojni upad u Gruziju koji je destabilizovao čitav taj region.\nUkrajina bi, prema mišljenju mnogih analitičara, mogla biti sledeća strateška meta Rusije. Svi se slažu da bi politička stabilnost u toj zemlji umnogome pomogla u ublažavanju ruskog pritiska, a neki kažu da bi priključenje NATO-u ojačalo bezbednost.\nZvanični Vašington je podržao ukrajinsko priključenje vojnoj alijansi, međutim nije ponuđen konkretan vremenski rok.\nRuska vojna invazija na Gruziju je izazvala uzbunu na raznim stranama, jer kako je na nedavnoj panel diskusiji u Fondaciji Heritidž rekao stručnjak za Rusiju, Erijel Koen:\n«Nalazimo se na početku velikog prestrojavanja u kojem je rat na Kavkazu samo prvi zemljotres u velikom pomeranju tektonskih ploča Evroazije».\nVećina analitičara smatra da ruska akcija nije bilo usmerena samo na zauzimanje separatističkih regiona, već i na destabilizaciju prozapadne gruzijske vlade. To je izazvalo bojazan u ostalim mladim istočnoevropskim demokratijama, a posebno u Ukrajini.\n«Centralna meta će biti Ukrajina, a potom Azerbejdžan, koji će biti izložen sve većem pritisku da prekine veze sa Zapadom i čvršće poveže svoju energiju sa Rusijom. Ipak, Ukrajina je ranjivija i na neki način predstavlja glavnu nagradu».\nDirektor Centra za evroazijske, ruske i evropske studije na Univerzitetu Džordžtaun Anđela Stent, se zapitala:\n«Da li će Rusi sada da odbace sporazum sa Ukrajinom iz 1997, u kojem uzajamno priznaju granice i regulišu status Crnomorske flote i da li će da kažu da je sada sve ponovo otvoreno za reviziju? Drugim rečima, gde će to da se zaustavi? Rekla bih s aspekta SAD i Zapada uopšte, to je vrlo zabrinjavajuće».\nUkrajina je bezbednosno-strateški daleko važnija za Rusiju nego Gruzija, mišljenja je Januš Bugajski iz Centra za strateške i međunarodne studije, te je stoga bitno da se na ministarskom samitu zemalja članica NATO-a u decembru Ukrajini uruči akcioni plan za priključenje alijansi.\n«Mislim da su mišljenja sada podeljena - da li ruska akcija treba da ubrza ili uspori širenje NATO-a. Važno je da Ukrajina odluči šta želi. Takođe, da je Gruzija bila članica NATO-a, kako smatraju mnogi u Vašingtonu, Rusija ne bi ušla na njenu teritoriju».\nBugajski još dodaje da prijem Ukrajine u NATO ne zavisi toliko od SAD.\n«Dosta toga zavisi od saveznika. Rusija ima vrlo dobre odnose sa Nemačkom i Francuskom, a te dve zemlje zapravo blokiraju proces pridruživanja Ukrajine i drugih zemalja NATO-u».\nPotpredsednik SAD Dik Čejni je početkom meseca posetio Ukrajinu i poručio liderima u Kijevu da Vašington podržava pridruženje njihove zemlje vojnoj alijansi, jer kako je rekao, SAD imaju «dubok i trajni interes da Ukrajina ostane bezbedna».


Zanimljivi detalji iz dokumenata o ubistvu Kenedija\nSvet Autor:Beta28. okt. 201722:07 > 22:10\nIzvor: REUTERS/JFK Presidential Library and Museum\nObjavljivanje 2.800 dokumenata u vezi s ubistvom predsednika SAD Džona Kenedija 1963. godine nije razrešilo najveću misteriju u američkoj istoriji, niti je dalo odgovor na pitanje ko ga je ubio, ali ti dokumenti sadrže zanimljive detalje o načinu rada obaveštajnih službi tog vremena.\nDokumentima objavljenim u četvrtak uveče, nisu otklonjene nejasnoće i demantovane teorije zavere koje se pletu oko ubistva Kenedija 22. novembra 1963. godine u Dalasu.\nPredsednik SAD Donald Tramp blokirao je objavljivanje nekoliko stotina dokumenata o tom ubistvu na molbu Centralne obaveštajne agencije (CIA) i Federalnog istražnog biroa (FBI), navodeći kao razlog „potencijalno nepovratnu štetu“ po nacionalnu bezbednost da je objavljeno svih 3.100 dokumenata.\nU objavljenim dokumentima ima više zanimljivih podataka, a među njima je i beleška tadašnjeg direktora FBI Edgara Huvera, sačinjena svega nekoliko sati pošto je 24. novembra 1963. ubijen Li Harvi Osvald, atentator na Kenedija.\nHuver se dva dana posle ubistva Kenedija žalio što dotadašnji potpredsednik SAD, a zatim šef države Lindon Džonson razmatra osnivanje komisije za istragu atentata. Huver se tada zalagao da se izveštaj FBI s dokazima o ubistvu preda državnom tužiocu i predsedniku Džonsonu, i bio je protiv njihovog iznošenja u javnost, smatrajući da bi sadržaj mogao da iskomplikuje međunarodni položaj SAD.\nU belešci je Huver naveo da je Osvald ranije napisao pismo Ambasadi šSR u Vašingtonu, koje je FBI presreo, pročitao i ponovo zapečatio. To pismo je bilo upućeno zvaničniku sovjetske Ambasade „zaduženom za ubistva i slične aktivnosti u ime sovjetske vlade“, rekao je Huver i dodao da bi to, kada bi dospelo u javnost, iskomplikovalo međunarodne odnose.\nTeorija da je odgovoran Južni Vijetnam\nMeđu objavljenim dokumentima nalazi se i pismo Edgara Huvera iz 1966. godine, upućeno savetniku tadašnjeg predsednika Džonsona, u kojem se navodi da sovjetska obaveštajna služba KGB tvrdi da poseduje informaciju koja Džonsona povezuje s ubistvom Kenedija.\nHuver je u pismu naveo da je izvor FBI, koji je ranije dostavljao pouzdane informacije, javio da su zvaničnici KGB tvrdili 1965. godine da imaju informaciju „koja ukazuje“ da je Džonson imao određenu ulogu u atentatu.\nO pokušaju ubistva Kastra\nPrema dokumentu CIA, SAD su najmanje dva puta pokušale da ubiju Kastra početkom 1961. godine, uz pomoć mafijaškog bosa iz Čikaga Sema đankane i njegovog saradnika. CIA je s njima stupila u kontakt godinu dana ranije, pošto je đankana preko posrednika tražio od CIA da ozvuči hotelsku sobu jednog komičara za kojeg je sumnjao da ima aferu s njegovom ljubavnicom.\n„Njegov (Kenedijev) komentar je bio da, ako se bilo kada u budućnosti budemo petljali s mafijom, prvo dođemo kod njega“, navodi se tom u dokumentu CIA.\nPoslednji objavljeni dokumenti o ubistvu Kenedija pokazuju i da je britanski list Kembridž njuz primio anoniman poziv o „velikoj vesti“ u SAD nešto pre atentata. Među 2.800 objavljenih dokumenata nalazi se poruka direktoru FBI Huveru, datirana na 26. novembar 1963. godine, o pozivu koji je list dobio na dan atentata 22. novembra.


► Inicijativa Ne davimo Beograd traži da instutucije usvoje mere za otklanjnje\nInicijativa Ne davimo Beograd podržala je građane Bora koji danas "ponovo izlaze na ulicu u borbi za osnovno ljudsko pravo, pravo na čist vazduh" i poručila da zahteva od institucija da usvoje mere za otklanjanje zagađenja vazduha koje im je Inicijativa uputila 31.oktobra.\n"Građani Bora su poslednjih meseci suočeni sa ozbiljnim zagađenjem vazduha kao posledica rada kompanije Zijin, ali i drugih faktora. Količine arsena, sumpor dioksida i ostalih opasnih čestica u vazduhu ozbiljno ugražavaju živote i zdravlje ljudi u Boru, posebno dece", navodi se u saopštenju Inicijative.\nInicijativa navodi da podaci Svetske zdravstvene organizacije kažu da u Srbiji tokom jedne godine prerano umre više od 6.000 ljudi usled izloženosti zagađenjima iz vazduha.\n"Vazduh koji dišemo nas ubija u Boru, Valjevu, Užicu, Beogradu, Kosjeriću, Pančevu i brojnim drugim gradovima. Naše zdravlje, zdravlje naše dece, naši životi su ugroženi hroničnim nebrigom nadležnih institucija", navodi se u saopštenju.\nzagađenja vazduha /


Neuspeh rezolucija UN o Siriji\nSirijske izbeglice u Jordanu\nGrupa od više od 20 humanitarnih agencija ocenila je da su dve rezolucije SB UN o Siriji bile ignorisane i podrivane, ostavljajući Sirijce da se suoče sa “sve većim uništenjem, patnjama i pogibijama.”\nDve rezolucije Saveta bezbednosti UN usvojene prošle godine nisu uspele da doprinesu poboljšanju humanitarne situacije u Siriji, bolje zaštite civile od nasilja ili donesu napredak ka političkom rešenju sirijske krize, navodi se u novom izveštaju medjunarodnih humanitarnih agencija.\nRezolucije su bile usmerene na poziv svim stranama da zaštite civile, obustave napade u kojima se ne razdvajaju civilni od vojnih ciljeva i omoguće dostavljanje humanitarne pomoći onima kojima je potrebna. Medjutim, grupa od više od 20 humanitarnih agencija ocenila je da su te mere bile ignorisane i podrivane, ostavljajući Sirijce da se suoče sa “sve većim uništenjem, patnjama i pogibijama.”\n“Dok Savet bezbednosti UN ima pravno ovlašćenje da zahteva te promene, njegovi članovi i njihovi saveznici imaju politički, diplomatski i finansijski uticaj i mogućnost da osiguraju da se te promene zaista i dogode”, navodi se u izveštaju. “Dok pojedinačne vlade ne preduzmu akcije, zahtevi unutar tih rezolucija će ostati prazno slovo na papiru. Oni više ne mogu da se ignorišu.”\nDok se nasilja nastava, a bilans žrtava iznosi više od 220,000, apeli UN-a za donacijama kako bi se pomoglo više od 12,2 miliona Sirijaca u velikoj meri ostaju neuslišeni. Prošle godine, UN su dobile 57% potrebnih donacija.\nZa 2015, UN traže 8,4 milijardi dolara u jednom od najvećih humanitarnih apela u istoriji kako bi se pomoglo ogromnom broju izbeglica koje su pobegle iz Sirije I onima raseljenim unutar zemlje. Članice UN do sada su dale novčani doprinos od 230 miliona.\nUNHCR se nada da će se mnoge zemlje obavezati da upute pomoć Siriji na donatorskoj konferenciji u Kuvajtu krajem meseca.


Od Velikog praska do nastanka čoveka: Pogledajte neverovatan snimak formiranja univerzuma (VIDEO) - National Geographic Srbija\nU ogromnoj kosmičkoj skali, čovečanstvo i naš mali dom u svemiru gotovo da su beznačajni, što dokazuje i neverovatan time-lapse video Džona Bosvela u kome svaka sekunda predstavlja 22 miliona godina. Čovek se pojavljuje tek u poslednjoj sekundi.\n"Može biti pomalo teško dokučiti koliko je 13,8 milijardi godina zapravo dug period. Što duže gledate video, to više shvatate koliko je star univerzum i koliko su zapravo ljudi sićušni u toj ogromnoj šemi. Nadam se da će ovaj eksperiment učiniti da razmislite o godinama koje su prolazile pre nego što smo se mi pojavili", kaže Džon koji je za svoj video koristio snimke NASA, Voyage of Time, Cosmic Voyage, Wonders of the Universe i drugih izvora.\nKako je nastao naš svemir?\n: Pre nekih 13,8 milijardi godina ceo nama vidljivi svemir bio je sadržan u jednoj nezamislivo vreloj, gustoj tački, milijardu puta manjoj od nuklearne čestice.\n: Pitajte to kosmologe i oni će vam skoro jednoglasno odgovoriti da je to pitanje besmisleno...\nSvemir Veliki prasak Univerzum Ljudi Čovek


Povodi - datum: 2018-12-08 PROSLAVILI JUBILEJ POVODOM 10 GODINA POSTOJANJA\nProcenat dobrovoljnog davalaštva krvi u Opštini Danilovgrad iznosi 3,7 odsto, što predstavlja izuzetan uspjeh, a na svakoj akciji koju je organizovao Klub dobrovoljnih davalaca krvi iz tog grada, odazvalo se najmanje 100 ljudi.\nTo je saopšteno na jubileju, povodom deset godina od postojanja Kluba dobrovoljnih davalaca krvi Danilovgrad, koji je obilježen u Regionalnoj školi za javnu upravu (ReSPA), a u okviru aktivnosti povodom obilježavanja Dana opštine 9. decembra.\nPredsjednica Opštine Danilovgrad i Kluba dobrovoljnih davalaca krvi u tom gradu Zorica Kovačević iskazala je zahvalnost svima koji su deset godina bili u Klubu, a kojih je, kako je navela, bilo preko 3,2 hiljade.\nOna je istakla i da je 600 građana Danilovgrada učestvovalo u akcijama koje su organizovali ostali klubovi, ne samo iz Crne Gore nego i šire.\n– To vaše prijateljstvo klubova iz Crne Gore i šire i naše prijateljstvo sa vama dovoljno govori da je klub za deset godina postigao značajne rezultate – istakla je Kovačevićeva.\nOna je kazala da Klub dobrovoljnih davaoca ima preko 700 aktivnih članova.D.B.


Goleada i krcate tribine: Zvezda i Partizan su odigrali samo jedan derbi za 1. maj! /VIDEO/\nPočetna stranicaFK PartizanGoleada i krcate tribine: Zvezda i Partizan su odigrali samo jedan derbi za 1. maj! /VIDEO/\nI to davne 1949. godine\nMožda sa sigurnošću ne možemo reći kada je Prvi maj počeo da se slavi kao praznik rada, ali fudbalska statistika je neumoljiva i ona kaže da je jedini večiti derbi između Crvene zvezde i Partizana odigran na ovaj dan još davne 1949. godine.\nCrveno-beli su tada bili domaćini, bio je to šesti prvenstveni susret, a meč je završen bez pobednika - 2:2. Nakon prvih 45 minuta Partizan je vodio sa 1:0, ali je Zvezda uspela da ostane neporažena. Međutim, to joj nije pomoglo da osvoji titulu pošto su crno-beli sa tri boda viška ispred Zvezde osvojili titulu.\nDvostruki strelac za Partizan bio je Marko Valok koji je posle toga igrao i za Zvezdu tokom letnje turneje, dok je Kosta Tomašević pogađao za crveno-bele.\nZanimljivo, to je bio jedini nerešeni meč u sezoni za Partizan za koji su tih godina nastupali Bobek, Čajkovski, Valok i drugi, dok su crveno-beli dres nosili Mrkušić, Đajić, Mitić i Tomašević.\nU prvom delu sezone Partizan je početkom novembra slavio minimalnim rezultatom 1:0, ali je Zvezda zato krajem novembra trijumfovala u Kupu protiv večitog rivala rezultatom 3:0, što je ujedno bio i prvi trofej crveno-belih u istoriji.


Drama u Koloradu i nestvarni obračun Jokića i Lilarda – Denver na korak do polufinala – RTV SUNCE Arandjelovac\nHome » Sport » Drama u Koloradu i nestvarni obračun Jokića i Lilarda – Denver na korak do polufinala\nDrama u Koloradu i nestvarni obračun Jokića i Lilarda – Denver na korak do polufinala\nin Sport 02/06/2021\nVelika drama viđena je u Koloradu i utakmica od 58 minuta koja je donela mnoštvo preokreta, fantastičnih poteza pre svih Jokića i Lilarda, ali se na kraju ipak radovao srpski reprezentativac.\nEkipa Majka Meloun je u finišu susreta ispustila veliku prednost, išla od sjaja do očaja i, da nije bilo srpskog centra koji je rešavao sve napade u finišu, verovatno bi doživela bolan poraz.\nU regularnom delu susreta ekipe su se smenjivale u vođstvu i domaćin je u završnicu ušao sa prednošću.\nPoslednji napad imali su gosti i očekivano ga je rešavao Lilard, koji je trojkom na 3,4 sekunde do kraja izjednačio i obezbedio produžetak.\n„Grumenje“ je furiozno krenulo u dodatni deo igre, Jokić je razigrao saigrače, pa su doprinos dali Monte Moris, Ostin Rivers i Eron Gordon. Denver se odlepio i na 2,15 do kraja imao čak devet poena viška.\nA onda se desio potpuni raspad – Dejm je na drugoj strani krenuo u seriju, Moris pogodio jedno od dva slobodna bacanja i najbolji igrač Portlanda je sa još dve trojke ponovo vratio egal i obezbedio drugi produžetak.\nU njemu kao da nije bilo drugih igrača osim Jokića i Lilarda. Prvi je rešavao svaki napad Denvera, dok je drugi držao šutersku kliniku i pogađao i sa pola terena. Međutim, onda je momak iz Sombora pokazao kolika je klasa i rešio utakmicu.\nKod rezultata 140:140 je, prilikom udvajanja, pronašao Majkla Portera juniora koji je pogodio trojku, u sledećem napadu je Robert Kovington promašio zakucavanje, a onda i Si-Džej Mekolum nagazio aut liniju kod pokušaja prodora.\nIgrači Denvera su bili sigurni sa linije za slobodna bacanja i na kraju nekako priveli meč kraju.\nUspeli su da povedu 3-2 i dođu na korak do polufinala, a Jokić je ponovo blistao i malo mu je nedostajalo da kompletira tripl-dabl.\nZavršio je sa 38 poena (14/31 iz igre, 3/9 trojke, 7/8 penali), uz 11 skokova, devet asistencija, jednu ukradenu loptu i čak četiri blokade.\nSpomenuti Moris mu je najviše pomogao (28 poena), Porter junior je upisao dabl-dabl sa 26 poena i 12 uhvaćenih lopti, dok je Rivers dodao 18.\nAko je Nikolina partija bila impresivna, šta onda reći za Lilardovu… Prva zvezda Trejlblejzersa se zaustavila na 55 poena, šest skokova i 10 asistencija. Dejm je toliku količinu poena postigao iz samo 24 šuta jer je ubacio 17 (skoro 71% šuta iz igre), a još je luđi podatak da je dao 12 trojki iz 17 pokušaja.\n„Lupio“ je i tri rampe, ali ništa od toga nije bilo dovoljno za trijumf jer je izostala prava podrška saigrača.\nTragičari Kovington i Mekolumm su postigli 19, odnosno 18 poena.\nSerija se sada seli u Oregon, a Jokić i Denver će priliku da se plasiraju u polufinale plej-ofa Zapadne konferencije imati u četvrtak od 22 časa po srednjoevropskom vremenu.\nPrethodna: SZO odobrila upotrebu druge kineske vakcine – Sinovak\nSledeća: RTV Sunce – Anketa, branje sezonskog voća


Objavljeno u kategoriji Specijal na 27.11.2018 15:52:24\n(Patria) - Još 13. septembra uprava Olimpijskog centra Jahorina najavila je veliki solistički koncert Svetlane Cece Ražnatović, a bilbordi na kojima se najavljuje koncert povodom puštanja u rad sistema za pravljenje vještačkog snijega već su odavno raspoređeni širom Republike Srpske.\nMeđutim, OC Jahorina je nabavku za organizaciju ovog koncerta raspisao tek 7. novembra, kojom se traži najpovoljniji ponuđač koji će da obezbijedi gostovanje poznate folk pjevačice, a prema procijenjenoj vrijednosti nabavke, cijena bi trebala biti oko 78 000 KM. Iako je sve očigledno dogovoreno i prije tendera, s njim se poprilično zakasnilo, pa bi kratki rokovi mogli da naprave problem organizatoru koji je ulaznice već pustio u prodaju.\nPovod koncerta je svečano puštanje u rad sistema za pravljenje vještačkog snijega koje se odigrava 1. decembra. Nešto slično već jednom je organizovano i to u predizbornoj kampanji, kada je Olimpijski centar Jahorina upriličio otvaranje vještačkog jezera za pravljenje vještačkog snijega iz kojeg će se napajati cijeli sistem. Velikoj svečanosti koja se odigrala 13. septembra prisustvovale su brojne ličnosti iz političkog i javnog života Republike Srpske. Kompletan sistem za vještačko osnježavanje puštan je u rad 18. novembra, a ponovo će svečano biti pušten u rad 1. decembra, kada je i planiran veliki koncert.


"Vrlo malo studija bavilo se pronalaženjem uzroka bilo koje bolesti, upoređivanjem merenja jednoćelijske ekspresije kod obolelih, sa istim merenjima kod zdravih osoba. Mi smo želeli da pokažemo da ta vrsta podataka ima smisla, i precizno smo odredili specifične nedostatke kod pacijenata sa nerazjašnjenom neplodnošću", naveli su autori studije sa Odeljenja za genetiku Nacionalnog istraživačkog centra u Oregonu. Oni očekuju da će nova metoda unaprediti polje takozvane precizne medicine, koja primenjuje individualno prilagođene terapije.\nIstraživači iz Oregona napravili su ovaj iskorak koristeći nedavno razvijenu metodu Univerziteta u Oksfordu za prikupljanje podataka o ekspresiji gena iz masivnog niza pojedinačnih ćelija među kojima su čak i najsitnije biopsije tkiva. Ta metoda poznata je kao retka dekompozicija nizova, ili SDA (Sparse Decomposition of Arrays). Nova studija primenjivala je taj metod na 57.600 pojedinačnih ćelija uzetih iz testisa pet grupa miševa: četiri koje nose poznate genetske mutacije (izazivače oštećenja u proizvodnji sperme), i jednu koja nije imala znakove genetske neplodnosti. Istraživači su želeli da vide da li je moguće sortirati taj ogromni skup podataka na osnovu varijacija fizioloških karakteristika koje su rezultat razlika u genima izraženim u RNA (ribonukleinskoj kiselini) pojedinih ćelija. Otkrili su da je moguće “prečistiti” tu statističku zbrku, i sortirali su više hiljada ćelija u 46 genetskih grupa. Ovaj rad odmah će biti primenjen i na mušku neplodnost.


Maglai: Medijski mrak u Subotici, novac samo podobnima | Autonomija\nMaglai: Medijski mrak u Subotici, novac samo podobnima\n"Onima koji nisu spremni da ljube skute lokalnih moćnika i partija na vlasti grad uskraćuje sredstva"\nLider Pokreta za građansku Suboticu Jene Maglai izjavio je da u Subotici vlada medijski mrak, te da sredstva po konkursima za medije i kulturu dobijaju ljudi bliski Srpskoj naprednoj stranci (SNS).\nMaglai je na današnjoj konferenciji za novinare rekao da je evidentno da su na medijskom konkursu sredstva usmerena prema medijima koji su bliski SNS-u, a koji će zauzvrat imati uređivačku politiku „sklonu ciljevima SNS“.\n„Mediji koji im nisu bliski su uglavnom ostali bez para. Zabrinjavajuće je da je prvi put došlo do toga da Panon televizija nije dobila ni jedan jedini dinar iz budžeta grada Subotice. Verovatno je to stvar političkog dila“, ocenio je.\nMaglai je ocenio da u gradu postoji mali broj veoma odgovornih i hrabrih novinara, dok mnogi mediji prećutkuju određene teme, što je ocenio kao zabrinjavajuće.\n„Najčešće nema mogućnosti da vesti vezane za opoziciju dođe do naših sugrađana“, kazao je on.\nNaveo je da je pokret koji predvodi u proteklih godinu dana imao svega jedno gostovanje na lokalnim televizijama i ostao bez odgovora iz Panon televizije na temu eventualnih gostovanja, za koju je, kao i za Subotički mađarski radio, rekao da su pod kontrolom Saveza vojvođanskih Mađara (SVM).\n„Evidentno je da onaj ko je blizak partijama na vlasti dobija sredstva i njima se povećavaju sredstva, a oni koji nisu spremni da ljube skute lokalnih moćnika i partija na vlasti – njima se sredstva ili potpuno presecaju ili drastično smanjuju da ne mogu da funkcionišu i kvalitetno rade svoj posao“, istakao je Maglai.\nDodao je da su tako manifestacija Dužijanca i Interetno festival, i pored tradicije i posećenosti, dobili mnogo manje sredstava u odnosu na ranije godine.\n„Ili nije bilo političkog lobiranja, ili oni koji organizuju te festivale nisu bliski sa vlašću“ – rekao je Maglai.\nLider Pokreta za građansku Suboticu optužio je SVM da stoji iza pokušaja da se uruši Nepker.\n„Po raspodeli sredstava se vidi da je to rukopis gospođe Ildiko Lovaš i da je evidentno da se radi na tome da se Nepker potpuno satre u budućnosti. Veoma zabrinjavajuće i veoma negativni tokovi. Neće se vlast sačuvati tako što će oni koji nisu bliski urušiti. Sačuvaće se samo onda ako ima rezultate rada koje građani prepoznaju, a ne satiranjem i urušavanjem nepodobnih“, kazao je Maglai.


Zvezda ponovo organizator kvalifikacionog turnira Evrolige za juniore - Sport - Dnevni list Danas\nPočetna » Sport » Zvezda ponovo organizator kvalifikacionog turnira Evrolige za juniore\nKošarkaški klub Crvena zvezda ponovo je dobio organizaciju kvalifikacionog turnira Evrolige za juniore ANGT.\nKako je danas saopšteno iz beogradskog kluba, turnir će se održati od 25. do 27. februara naredne godine u Beogradu, a kao i do sada, nosiće ime preminulog navijača Zvezde Marka Ivkovića.\n„Dobijanjem organizacije ovog turnira, 11. put, Evroliga je još jednom iskazala ogromno poverenje koje ima u KK Crvena zvezda i produbila saradnju koja traje više od jedne decenije“, navodi se u saopštenju.\nEkipe će kao i svake sezone biti podeljene u Grupu A i Grupu B, a po dve najbolje obezbediće mesto u polufinalu. Osvajač turnira plasiraće se na završni turnir, „fajnal-ejt“, koji se igra u vreme održavanja „fajnal-fora“ za četiri najbolje ekipe u Evroligi.\nEvroliga organizuje četiri kvalifikaciona turnira, a osim u Beogradu, juniori će igrati u Minhenu od 21. do 23. januara, Patri od 25. do 27. marta i u Varezeu od 1. do 3. aprila.\nANGTCrvena zvezdaevroliga za junioreKošarkaBeograd


RTCG - Radio Televizija Crne Gore - Nacionalni javni servis :: Zanimljivosti :: I Jakuze upropaštava koronavirus\n14. 05. 2020. 23:20 >> 23:19 0\nJAPANSKI KRIMINALNI KLAN\nI Jakuze upropaštava koronavirus\nPo svemu sudeći, koronavirus nije mogao da se dogodi u nezgodnijem trenutku za japanske kriminalne klanove jakuza, koji su se borili za opstanak i prije pandemije.\nTokom vanredne situacije klanovi su se uglavnom bavili prevarama povezanim sa epidemijom, a ulične cijene droge su povećane, jer su jakuze nastojali na svaki način da ostvare profit i poboljšaju svoj status, tvrde japanski kriminolozi, eksperti za organizovani kriminal.\nNeki mediji su prenijeli da su se jakuze tokom krize bavile i humanitarnim radom sve u želji da poboljšaju svoj javni imidž, saznaje dopisnik Skaj njuza.\nTomohiko Suzuki autor koji se bavi japanskim kriminalom, smatra da su klanovi tokom epidemije najviše profitirali od prodaje narkotika, čija je cijena udvostručena tokom krize.\n"Zbog zabrane kretanja, droga nije mogla da se prodaje na ulici već se naručivala telefonom, a isporuka bi stigla vozilom dilera do korisnika", kaže Suzuki i procjenjuje da će se jakuze u narednom periodu najviše baviti zelenašenjem.\nI dok mlađi članovi klanova moraju da budu na ulicama, oni stariji koji predvode jakuze ostaju kod kuće jer se plaše da bi mogli da "nastradaju od malog, nevidljivog mikroba", što bi, ukazuje Suzuki, moglo biti protumačeno kao znak slabosti u mačo svijetu japanskih jakuza.


SMENJENO 23 ŠEFOVA Direktor EPS-a kaznio odgovorne zbog havarije u KOTEŽU, koji je DANIMA BIO BEZ STRUJE - GSS Media\nDirektor EPS-a Milorad Grčić kaznio je 23 zaposlenih zbog propusta u radu čije su posledice i pad Srbije na duing biznis listi Svetske banke, kao i višekratni prekidi u snabdevanju električnom energijom u beogradskim naseljima Kotež i Krnjača. Istraga unutrašnje kontrole u saradnji sa kolegama iz ODS EPS distribucije pokazala je da su pojedini zaposleni odgovorni za kršenje procedura za izdavanje dozvola za priključenje na elektro mrežu i kašnjenje u izdavanju dozvola zbog čega je Srbija, između ostalog dobila nižu ocenu Svetske banke. Pojedini su umešani i u korupciju i protiv njih su podnete krivične prijave, a deo zaposlenih kažnjen je zbog loših rezultata u smanjenu gubitaka i krađe električne energije.\nNa osnovu rezultata istrage Nadzornom odboru JP EPS predloženo je da se smene Ljubiša Krunić, direktor ED Centar Beograd, Dragan Jeknić, direktor ED Banovo Brdo, Ivan Ilić, direktor ED Zemun, Nenad Milošević, direktor ogranka Niš, Goran Nikolić, direktor ogranka Vranje, Stevica Cigulov, direktor ogranka Zrenjanin i Borko Golubović, direktor ogranka Prijepolje. Istovremeno smenjeni su i na niže pozicije prebačeni Slobodan Petrović, referent pregleda i spojeva ED Centar Beograd, kao i Rade Mirović, samostalni referent pregleda i spojeva ED Banovo Brdo, Siniša Porodinčević, referent pregleda i spojeva i Ivan Marković, takođe iz ED Banovo Brdo. Takođe smenjeni su i na niže radne pozicije prebačeni Dušan Anđelković, koordinator ODS Niš, Dragan Đorić, šef Službe za planiranje i investicije i Igor Todorović, direktor Sektora za planiranje i investicije u Nišu, Vladica Aleksić, direktor odseka za tehničke usluge Vranje, Dragan Đokić, vodeći stručni saradnik za podršku tržištu i smanjenje gubitaka u Loznici i Milan Škipina iz odseka za tehničke usluge Zrenjanin.\n“U EPS-u neće biti zaštićenih i svi odgovorni za propuste biće kažnjeni. EPS će nastaviti da unapređenjem poslovanja i investicijama u razvoj infrastrukture doprinosi jačanju ekonomije Srbije i boljem standardu svih građana”, rekao je Grčić.\nZbog problema sa snabdevanjem u Kotežu i Krnjači Nadzornom odboru je predloženo da bude smenjen Srđan Jeftić, direktor Elektrodistribucije Krnjača, dok su smenjeni i na niže pozicije prebačeni Nebojša Radovanović, direktor Tehničkog centra Krnjača, Aleksandar Sknepnek, šef službe u odseku Kalemegdan, Boris Petrović, šef službe, Jordan Kaličanin, pravnik i Nebojša Radovanović, glavni inženjer u Sektoru za planiranje i investicije Kalemegdan. Snabdevanje električnom energijom u beogradskim naseljima Kotež i Krnjača u nedelju je u potpunosti stabilizovano. Zbog nezakonitog pokušaja priključenja na elektromrežu nelegalno izgrađenog objekta koji nema uslove za priključenje, tokom vikenda je dolazilo do prekida snabdevanja električnom energijom, u više navrata. Ekipe lokalne distribucije su sva tri dana izlazile na teren i otklanjale kvarove na većem broju lokacija što je dodatno bilo otežano ranijom nelegalnom gradnjom objekata.\n“Čim smo saznali za problem, preduzete su hitne mere da se reši i odmah u nedelju je obezbeđeno stabilno snabdevanje električnom energijom sa stanovnike Koteža i Krnjače. Odgovorni za propust koji su zaposleni u „Elektroprivredi Srbije“ i Operatoru distributivnog sistema „EPS Distribucija“ kažnjeni su smenom. Sprovešćemo detaljnu unutrašnju istragu i na osnovu tih rezultata pokrenuti i sve eventualne postupke da krivci budu kažnjeni i u skladu sa zakonom”, rekao je Grčić.\n“Otišli smo i korak dalje i u skladu sa dogovorom sa Gradom Beogradom svaka potvrda koju dobiju EPS i ODS odmah se prosleđuje Gradu Beogradu na proveru u Sekretarijatu za urbanizam da li je zaista završen proces ozakonjenja. Ovo je još jedan dodatni korak kako ćemo ubuduće da sprečimo priključenje nelegalno izgrađenih objekata koji ugrožavaju stabilnost elektroenergetskog sistema”, rekao je Grčić.


Uprkos tome što njegova tačna starost nije poznata, predviđa se da ima najmanje 85 godina, ali da su one za njega samo broj te da i dalje odzvanja njegov ljubavni zov, govore stručnjaci koji o njemu brinu, prenosi "RTS".\nNAŠ MUJA JE NAJSTARIJI AMERIČKI ALIGATOR NA SVETU Preživeo je tri rata, zbog bolesti je ostao bez noge, ali je i dalje ŽIVAHAN\nHUMANI VETERINAR Srećko je za dve decenije izlečio 6.000 pasa lutalica, ali je spasao život i najstarijem aligatoru na svetu\nALIGATOR MUJA POSTAO SVETSKA SENZACIJA O zvezdi Beo zoo vrta i najstarijem pripadniku svoje vrste pisao Rojters\nMuja je u zoo vrt stigao godinu dana po njegovom osnivanju, 12. septembra 1937. godine, već kao odrasla životinja.\nMuja ne samo da je živ i zdrav, nego u 9. deceniji traži ženku\nU prilično je dobroj kondiciji i iako su stariji pripadnici njegove vrste mirniji, on je i dalje aktivan, pogotovo kada je vreme za obrok. Hrani se jednom nedeljno, kada pojede po pet, šest kilograma mesa.\nZgrada sa unutrašnjim balkonima zbunila ljude, svi se pitaju čemu služe: Postoji i jedno objašnjenje\nTri automobila voze jedan za drugim, koji je najveći? Optička iluzija dobro je namučila ljude\nKad vam neko kaže da je najveći fan "Prijatelja", samo mu postavite ovih 12 pitanja (KVIZ)\n"MOLIM TE, VAKCINIŠI MOJU DECU" Tragedija jedne porodice: Lidija i suprug umrli od korone, iza njih ostalo četvoro SIROČIĆA\nPrema pisanju lokalnih medija, roditelji četvoro dece iz Teksasa, Lidija (42) i Lorens (49) Rodrigez preminuli su od posledica korona virusa.


Visa poziva fintek kompanije iz Srbije da se pridruže takmičenju i osvoje vredne nagrade\nFintek kompanije iz Srbije dobile su priliku da se pridruže međunarodnom programu inovacija Everywhere Initiative kompanije Visa, takmiče se i osvoje neke od vrednih nagrada\nUkoliko budu najbolje u regionu, dobiće 15.000 dolara, a ako se na globalnom nivou plasiraju na sam vrh pripašće im 50.000 dolara. Predviđene su i nagrade za drugo i treće mesto, odnosno nagrada publike. Fintek kompanije iz celog sveta, uključujući i Srbiju, imaće priliku da svoje ideje predstave stručnom žiriju koga čine predstavnici platne industrije. Visa i TechCrunch obezbediće prenos uživo i biće domaćini virtuelnih događaja u Severnoj Americi, CEMEA regionu i Latinskoj Americi.\n-Jedan od glavnih prioriteta kompanije Visa jeste podrška kompanijama koje kreiraju rešenja za neometano kretanje novca širom sveta. Prepoznajemo fintek kompanije kao glavne katalizatore inovacija, koje su istovremeno i temelj našeg poslovanja, pa ih pozivamo da se prijave za učešće u programu Visa Everywhere Initative. Radujemo se što ćemo i ove godine imati priliku da čujemo mnoge sjajne ideje iz Srbije, kao i iz celog regiona - rekla je Vira Platonova, viša potpredsednica i regionalna menadžerka kompanije Visa za CISSEE region.\nSvi zainteresovani mogu da podnesu prijave za regionalno takmičenje do 7. maja, na engleskom jeziku. Finale po regionima je zakazano za 8. jun, a završnica globalnog takmičenja za 14. septembar 2021. Svi koji žele da se prijave na predstojeće takmičenje, mogu to da učine putem veb stranice.\nVisa Everywhere Initiative je globalni program za inovacije koji pruža priliku startap i fintek kompanijama da kroz rešavanje izazova u oblasti trgovine i plaćanja unaprede sopstveni portfolio proizvoda i predstave vizionarska rešenja širokoj mreži partnera kompanije Visa. Program je prvi put pokrenut u Sjedinjenim Američkim Državama 2015. godine i brzo se proširio na globalni nivo – prisutan je na šest kontinenata i u više od 100 zemalja. Do danas, više od 7.000 startap kompanija učestvovalo je u programu i prikupilo 2,5 milijardi dolara. Tokom finalnog, globalnog događaja biće dodeljeno šest novčanih nagrada, u rasponu od 10 do 50.000 dolara.


Xiaomi kreće sa proizvodnjom električnih automobila? | Red Portal\nXiaomi kreće sa proizvodnjom električnih automobila?\nIzvor: Reuters / redportal.rs, Foto: Flickr\nRojtesrs objavljuje vest sa znakom "ekskluzivno"\nKineska kompanija Xiaomi planira da krene sa proizvodnjom električnih automobila, a koristiće pogon kompanije Great Wall Motor Co Ltd, poziva se agencija Rojters na 3 neimenovana izvora koja su direktno umešana u planove kineskog giganta.\nDeonice kompanije su skočile za 9% za dan i to samo nakon objave teksta agencije Rojters. Deonice kompanije Great Wall iz Hong Konga skočile su za 15%, dok su deonice šangajskog ogranka skočile za 10% što predstavlja dosadašnji rekord.\nDve osobe koje nisu želele da otkriju svoj identitet za Rojters, navode da će jedan od najvećih proizvođača mobilnih telefona na svetu definitivno koristiti pogone Great Wall korporacije u Kini.\nPlan je da Xiaomi proizvodi električne automobile za masovno tržište, što je poslovna politika ove kompanije kada su u pitanju mobilni telefoni i ostali elektronski uređaji.\nVeć sada je opšte poznato da Xiaomi kompanija pravi takozvane flegšip kilere. Ako se pitate šta su flegšip kileri, ukratko, to su telefonu koji imaju komponente poput najboljih modela na tržištu (Huawei P40 Pro, Samsung S21 Ultra 5G, Iphone 12 Pro Max), a koji imaju značajno manju cenu u odnosu na konkurenciju.\nKako će se pozicionirati na tržištu električnih automobila, ostaje da vidimo.\nXiaomi razvio BEŽIČNI PUNJAČ 😎\nRasta sa osmehom napustio Sud


AGITPROP U BiH: Samostalni ste, ali u NATO – NJET @ StartBiH.ba\nU izvještaju kojeg su januara ove godine demokrate za Senat Sjedinjenih Američkih Država napravile, pod nazivom "Putinov asimetrični napad na demokratiju u Rusiji i Evropi: Posljedice po nacionalnu bezbjednost SAD", navodi se da je Milorad Dodik Putinov sagovornik u BiH, te da su dijelovi vlade u Bosni i Hercegovini izrazili želju da se priključe NATO-u.\nPROTOKOL; PUTIN I DODIK\n"Da bi se krenulo naprijed sve tri konstitutivne nacionalnosti zastupljene u bosanskom Predsjedništvu - Hrvati, Bošnjaci i Srbi - morat će se složiti oko bosanske aplikacije za NATO i provesti odgovarajuće reforme. Republika Srpska jedna je od dvije u velikoj mjeri autonomne ustavne jedinice u Bosni. Većinski je srpska i održava bliske odnose sa Moskvom. Prigovor RS na pridruživanje NATO bi srušio svaki dogovor. Iako je centralna vlada u Sarajevu izrazila podršku za provođenje Akcijskog plana za članstvo u NATO-u (MAP), parlament u RS je u oktobru 2017. godine donio neobavezujuću rezoluciju protiv potencijalnog članstva Bosne u vojnom savezu", stoji u pomenutom izvještaju.\nRusija je, navodi se, pojačala svoj odnos sa predsjednikom RS Miloradom Dodikom, koji bi se mogao pokazati korisnim za ometanje Bosne u kontekstu NATO-a.\n"Iako Dodik nije šef bosanske vlasti, Vladimir Putin sastao se sa njim u više navrata, ne susrećući se sa centralnom vladom u Sarajevu - diplomatski protokol koji jasno pokazuje da je on ruski sagovornik. Ruska vlada je također javno izrazila svoju podršku referendumu u RS za koji je Ustavni sud utvrdio da je povrijeđeno pravo nesrba", navodi se.\nDANAS NA KIOSCIMA, SUTRA...\nAko bi BiH, stoji u izvještaju, trebala napraviti značajan napredak prema NATO-u, Rusija bi mogla utjecati na RS kako bi spriječila napredak. Medijski prostor već je, navodi se u izvještaju, spreman za tu mogućnost jer se mediji RS oslanjaju na anti-NATO i anti-EU sadržaj iz Sputnjika u Beogradu.\n"Ruski utjecaj u Banjoj Luci, de facto glavnom gradu RS, se prožima - središnji kiosci su ispunjeni majicama, šoljicama za kafu i drugim suvenirima koji veličaju Rusku Federaciju i Vladimira Putina", navodi se u izvještaju.\nI ruski ambasador u BiH Peter Ivancov prošle je godine potvrdio kako će se njegova zemlja nastaviti odlučno protiviti širenju utjecaja NATO-a na Balkanu pa tako i u BiH, ali je ustvrdio kako to ne znači da Moskva želi konfrontaciju sa Zapadom.U intervjuu, kojega je objavila beogradska redakcija ruske provladine agencije Sputnjik, Ivancov je kazao kako su "sve prisutnijii i energičniji\npokušaji da se BiH uvuče u NATO" i to unatoč činjenici da se pridruživanju BiH zapadnoj vojnoj alijansi protivi "pola države", odnosno vlasti u Republici Srpskoj.\nPo njegovu sudu, pred države poput BiH neumjesno je postavljati izbor između Zapada i Rusije. Ivancov je izrijekom potvrdio kako Moskva ima interes za zbivanja na Balkanu ustvrdivši kako to "nije tako loša stvar".\n"Nema ničeg lošeg u tim interesima, oni nisu upereni protiv BiH niti protiv nekog od njenih naroda. Naši interesi su u razvoju obostrano korisnih veza u različitim područjima. Mi politički podržavamo BiH, jedan smo od potpisnika Daytonskog sporazuma i naš utjecaj u tim pitanjima je usmjeren prije svega na poštivanje Daytona čiji je cilj stabilna, samostalna BiH", kazao je Ivancov.\nFebruara ove godine izjavit će da su nekorektne priče da Rusija preko RS vrši uticaj na BiH i Balkan. Potvrdio je da Ruska Federacija ima dobre odnose sa RS, ali da kao ambasador pažljivo sluša što mu govore svi politički, javni i društveni akteri u BiH, nastojeći da kao predstavnik Rusije, koja je, kako kaže, "garant Dejtonskog sporazuma", doprinese pronalaženju neke vrste kompromisa.\nGeneral američke vojske i načelnik štaba za Evropu Curtis Scaparrotti je pred američkim Senatom govorio o izazovima povezanim sa "lošim utjecajem" i "manipulacijom" Rusije u Evropi, a "posebno na Balkanu".\nScaparrotti je govorio o važnosti NATO saveza, izazovima povezanim sa ruskim malignim utjecajem i "naporima Rusije da utječe i manipulira evropskim narodima".\n"Oni su uključeni u gotovo sve aspekte Evrope, na jedan ili drugi način. Regija za koju sam zabrinut jeste Balkan. To je područje koje smo kroz rad međunarodne zajednice i SAD-a uspjeli održati stabilnim. Radili smo na demokratskim vladama i njihovom jačanju. Ali i Rusija radi na Balkanu, a smatram da smo mi skinuli pažnju sa te regije", poručio je Scaparrotti.\nSigurnosni analitičar Nedžad Ahatović komentarisao je ove izjave te ocijenio da se uticaj Rusije u BiH manifestuje i kroz odluke poput one da se zabrani izvoz municije u Ukrajinu 2015. godine od kadrova iz entiteta RS u nadležnim državnim institucijama.\n"Da ne govorim o separatističkim tendencijama i prijetnjama disolucijom BiH gdje se čeka samo politička i druga vrsta podrške rukovodstvu manjeg bh. entiteta, što može dovesti do trajne destabilizacije kompletnog Balkana. Pitanje je samo kada i kako će se to desiti", kazao je Ahatović.\nOn je dodao da ozbiljne države poput SAD-a rade studiozne analize ugrožavanja njihovih interesa svugdje u svijetu, tako da uopšte ne čudi da intenzivno prate situaciju na Balkanu.\n"U tom kontekstu treba gledati i na istup generala Curtisa Scaparrottija, načelnika štaba za Evropu pred američkim Senatom. Ne iznenađuje teza generala Scaparrottia da je Srbija vrlo pogodna sredina u svakom smislu za širenje ruskog uticaja. Ako je cilj destabilizacija Balkana, a sve činjenice govore u prilog tome, onda je ponašanje Srbije u odnosu na srpsku populaciju koja živi van njenih granica u regionu Zapadnog Balkana ključno u održanju stabilnosti naše regije. Uostalom tako je bilo i za vrijeme režima Slobodana Miloševića, kada je u ime srpskih nacionalnih interesa vođen agresivni rat za stvaranje srpskih satelitskih državica i u BiH i u Hrvatskoj, tako da ta tvrdnja nije uopšte neutemeljena", rekao je Ahatović podsje'ajući da je Miloševićeva ratna mašina nakon višegodišnjih jalovih diplomatskih pokušaja evropskih zemalja, zaustavljena upotrebom američke vojne sile na Kosovu i u BiH.\nSTATISTIKA ROBNE RAZMJENE\nRuska Federacija je jedna od zemalja sa kojima BiH ima veliki vanjskotrgovinski deficit. Razlog za ovako visok vanjskotrgovinski deficit je uvoz energenata iz Ruske Federacije. BiH ima unilateralni preferencijalni izvozni režim sa Rusijom, te ohrabruje povećanje izvoza BiH u Rusiju od 2014. godine.- Izvoz u Rusiju, 33,5% povećanje izvoza u odnosu na 2016. godinu (izvoz u 2017. godini je iznosio 146,7 miliona KM); uvoz iz Rusije – 17,4% povećanje uvoza u odnosu na 2016. godinu (uvoz u 2017. je iznosio 856,1 miliona KM).\n- Izvoz u Rusiju, 12,1% povećanje izvoza u odnosu na 2015. godinu (izvoz u 2016. godini je iznosio 109,8 miliona KM); uvoz iz Rusije – 22,2% smanjenje uvoza u odnosu na 2015. godinu (uvoz u 2016. je iznosio 708,0 miliona KM).\n- Izvoz u Rusiju, 23,1% povećanje izvoza u odnosu na 2014. godinu (izvoz u 2015. godini je iznosio 97,9 miliona KM); uvoz iz Rusije – 29,6% smanjenje uvoza u odnosu na 2014. godinu (uvoz u 2015. je iznosio 910,1 milion KM).\n- Izvoz u Rusiju, 39,2% povećanje izvoza u odnosu na 2013. godinu (izvoz 79,6 miliona KM); uvoz iz Rusije – 14,2% smanjenje uvoza u odnosu na 2013. godinu (uvoz 1.292,5 miliona KM).


Nedovoljna trgovinska razmena Indije i Srbije - Danas\nDanas sreda, 11. januar 2017. | Piše: Danas Online Piše: Boris\n„Naši odnosi su dobri, ali je potrebno pojačati ekonomsku saradnju“, istakao je Sudir Mehta, direktor Pinnacle industries i naglasio da je od 2013. do 2015. godine skoro dvostruko uvećana trgovinska razmena između Indije i Srbije, ali još nedovoljno s obzirom na mogućnosti dveju zemalja. On je naglasio da su indijski investitori zainteresovani za jačanje ekonomske saradnje i to naročito u oblasti infrastrukture, obnovljive energije, informacionih tehnologija, poljoprivrede, bankarstva i turizma, kao i naučno-tehničke i oblasti tekstilne industrije.\nPre toga, Vučić se sastao i sa glavnim ministrom države Maharastra Devendrom Fadnavisom, sa kojim je razgovarao o boljoj saradnji u oblasti poljoprivrede, prerade semena i drugim tehnologijama za preradu hrane, ali i privlačenju većeg broja indijskih investitora u Srbiju. Tema razgovora bile su i zajedničke kompanije u sektoru informacionih tehnologija.\nPremijer Vučić je istakao da bi bilo veoma važno raditi na uzajamnoj promociji Srbije i Indije, kao turističkih destinacija. „Ovo će biti novi zamah u našoj saradnji, naročito u oblasti poljoprivrede“, rekao je glavni ministar Fadnavis i naglasio da je izvoz poljoprivrednih proizvoda iz Srbije u Indiju velika mogućnost za srpske kompanije.\nDvojica sagovornika dogovorili su formiranje zajedničkih timova, koji će istražiti sve mogućnosti saradnje Srbije i Maharastre, desete najmnogoljudnije države na svetu. Premijer Vučić pozvao je glavnog ministra Fadnavisa da sa delegacijom indijskih privrednika poseti Srbiju.\nAleksandar Vučić Vlada Srbije Indija\nStudio B pre 28 minuta


Gradiska.com - Učenici, studenti i direktori na prijemu kod načelnika opštine Gradiška\nsreda, 28 januar 2015 08:39\nUčenici, studenti i direktori na prijemu kod načelnika opštine Gradiška\nPovodom obilježavanja praznika posvećenog prvom srpskom arhiepiskopu, prosvetitelji i svetitelju Svetom Savi načelnik opštine Gradiška urpiličio je prijme za učenike, studente i direktore obrazovno vaspitnih ustanova.\nNa ovom već tradicionalnom druženju govrilo se o problemima sa kojima se u školama svakodnevno susreću, ali i o postignućima učenika, čime je načelnik Latinović posebno zadovoljan. „Gradiška opština je prepoznatljiva po visokim standardima u obrazovanju, brojnim nagradama na raznim takmičenjima učenika. U prošloj godini realizovane su zanačajne investicije na rekonstrukciji školskih objekata. U potpunosti je rekonstruisana Osnovna škola “Vasa Čubrilović” u Gradišci, zamjenjena je stolarija na objektu Osnovne škole “Kozarska djeca” u Kruškiku, a u toku je rekonstrukcija objekata Osnovne škole “Mladen Stojanović” u Gornjim Podgradcima. Nadam se da ćemo uz pomoć Ministarstva prosvjete i kulture RS, biti pronađen način da se prema prioritetima nastavi sa rekonstrukcijom škola na području opštine, među kojima su školski objekti u Novoj Topoli, Dubravama i Lamincima” rekao je Latinović.\nOvom prijemu prisustvovali su učenici koji su u dosadašnjem školovanju postigli odlične rezultate u nastavnim i vannastavnim aktivnostima.\nV. d. načelnika Odjeljenja za društvene djelatnosti Sanja Bajić prosvjetnim radnicima čestitala je školsku slavu Svetog Savu i poželjela im uspješan početak drugog polugodišta i da imaju dobru saradnju. Čestitkama se pridružio i načelnik Latinović koji je kaže upoznat sa problemima u školstvu i da zbog ukupne situacije moraju voditi računa o finansijskim sterdstvima.“ Opština je u velikoj mjeri realizovala obaveze za materijalne troškove srednjih škola, te je u završnoj fazi izrada rangliste stipendista za ovu akademsku godinu. U ovoj godini oko 240 studenata biće stipendirano iz budžeta opštine, u iznosu od 120 maraka mjesečno” naveo je Latinović.\nOn je rekao da će opština u narednom periodu nastojati da obezbjedi još bolje uslove školovanja i da kvalitet obrazovanja podignu na još veći nivo\nViše iz kategorije: « U toku obnavljanje ugovora sa korisnicima Vodovoda\tU Gradišci održana Svetosavska akademija »


Mostar /Aluminij počinje proizvodnju: Prvi radnici bi na posao mogli u avgustu / Radio Sarajevo\nFoto: Bljesak.info/Radnici ponovo pred kapijom Aluminija\n03. 06. 2020. u 22:52:00 Fena\nUprkos pandemiji novog soja koronavirusa, plan aktivnosti na revitalizaciji proizvodnje u mostarskom Aluminiju ide planiranom dinamikom.\nPrema najavama iz Abraham grupe, koja je u aprilu ove godine u najam uzela Aluminijeve pogone, novoutemeljena kompanija Aluminij Industries dijelu bivših radnika mogla bi otvoriti svoja vrata u avgustu.\n"Opredijeljeni smo da počnemo s proizvodnjom ove godine, kako je to i predviđeno ugovorom o zakupu Aluminijevih pogona. O tačnim datumima teško je govoriti zbog situacije izazvane COVID-19, ali naš plan je da u avgustu počnemo s čišćenjem pogona ljevaonice", kazali su za Fenu iz Abraham grupe.\nTako bi se, ako sve bude teklo po planu, prvi radnici u Aluminij mogli vratiti već u avgustu, a druga grupa radnika počela bi raditi u oktobru.\nTrenutno se procjenjuje šteta izazvana gašenjem proizvodnje prošle godine.\nIz Abraham grupe kažu kako se radi o zahtjevnom procesu koji podrazumijeva i značajna ulaganja. Abraham grupa okupila je menadžerski tim, a plan je da on dođe u Mostar čim to bude moguće.\nTakođer, rade s kineskim partnerom NFC-om na projektu linije finalnih proizvoda koja bi trebala osigurati veće prihode za Aluminij Industries, kao i veći broj radnih mjesta.\n"Vjerujemo kako će naš tim mostarski Aluminij preobraziti u kompaniju koja će se ravnopravno moći nositi sa svjetskom konkurencijom u aluminijskoj industriji", stava su u Abraham grupi.\nTagovi: Aluminij Mostar proizvodnja radnici Abraham grupacija\nSastanci / Aluminij: Abraham grupacija Vladi FBiH šalje novi ugovor\nBiH / Tačno u ponoć mostarski Aluminij ostao je bez napajanja električnom energijom


Wolff: Zabrana radio komunikacije će povećati borbu | GPF1Vesti\nWolff: Zabrana radio komunikacije će povećati borbu\nVeća zabrana saveta vozačima od strane tima preko radio komunikacije\nJedna od novosti sledeće sezone je i svakako još veća zabrana saveta vozačima od strane tima preko radio komunikacije. Vozači će voziti “sami i bez pomoći” bez mogućnosti komunikacije sa timom po pitanju njihovih performansi ili detalja o drugima, uključujući i timskog kolegu.\nShodno tome, Toto Wolff očekuje da ponovo vidi već podgrejan rivalitet između njegova dva vozača i očekuje njegovo dalje inteziviranje.\nBiće mnogo manje informacija i podataka o režimu motora, gumama i strategiji koje će biti pružene vozačima tokom trke”, rekao je on za zvaničan sajt Formule 1. “Prirodan rezultat tih propisa je da će biti više odluka na vozačima. To znači da će direktan duel između njih biti zagarantovan i biti još intezivniji”.\nSa predsezonskim testiranjima koja su nam rekla malo, osim da je W07 ozbiljno pouzdan, svi se pitaju da li će Lewis Hamilton sezonu početi kao i 2015-te ili će Nico Rosberg preneti svoju odličnu formu sa kraja sezone na početak sledeće.\n“Naravno ovo je još uvek tim i ni mi ni vozači se neće odlučiti na odluku koja bi mogla da ugrozi reputaciju ili performanse tima”, rekao je Wolff.


Abazović šokirao Crnu Goru: U manjinskoj vladi nema mesta za DF i DPS\n17-01-2022 13:40 Izdvojeno Svet Region\nKoalicija “Crno na bijelo” predložila je model manjinske vlade u kojoj, kako je kazao lider Građanskog pokreta URA i potpredsednik Vlade Dritan Abazović, ne bi bilo mesta za Demokratski front i Demokratsku partiju socijalista.\n– Naš koncept je jasan – hoćemo manjinsku vladu, da je podrži može svako, ali da uđe nijesam siguran – naglasio je Abazović.\nIstakao je da bi u modelu manjinske vlade koju predlažu bilo mesta i za aktuelne ministre, kao i da bi voleo da koncept koji predlažu podrže i DF i DPS.\nAbazović je kazao da nisu razmišljali ko bi mogao da bude premijer, jer prvo treba videti da li imaju potrebnu podršku, kao i da su najviše kontakata o konceptu manjinske vlade imali sa Socijalističkom narodnom partijom. Rekao je da će SNP zauzeti stav na stranačkim organima i da bi volio da dobiju njihovu podršku.\nDruga opcija, kako je naveo, bila je da se ide na izbore, ali da je Glavni odbor GP URA sinoć jednoglasno podržao model manjinske vlade.\nAbazović je ocenio da je Vlada u prethodnom periodu uradila dosta, ali da rezultati nisu bili kao što je očekivano zbog nedostatka podrške.\nRekao je da su došli do predloga koji je njihovo autentično rešenje za trenutnu situaciju, kao i da je razgovarao sa brojnim akterima sa domaće političke scene, međunarodnim partnerima, kako bi našli zadovoljavajuće rešenje.\n– Sada smo došli u situaciju da kada treba da odblokiramo evropski put, izaberemo vrhovnog državnog tužioca, stvaramo pravnu državu, mi ne znamo da li imamo 41 poslanika, a kamoli više. Nikad nećemo podržati politički kukavičluk, mi nudimo model za koji smatramo da je moguće rešenje. Nikome ga ne namećemo, to je moguće rešenje koje će biti ponuđeno 81 poslaniku i ako je moguće da ga podrži najmanje 49 poslanika – dodao je Abazović.\nAko ne može da se reši situacija, izbori ostaju kao čisto rešenje, kazao je predsednik Građanskog pokreta URA.\n– Ako nas koncept dobije podršku, možemo podneti inicijativu kad god hoćemo, ako nas koncept ne prođe, neka je podnese ko hoće – dodao je on.\nAbazović je, odgovarajući na pitanje novinara, kazao da nema ništa ni protiv Demokrata ni Demosa.\n– Što se tiče opozicije, tu je malo situacija drugačija, ne mogu sad da nacrtam kako bi ta vlada izgledala. Mislim da će do kraja sedmice reći svi jasni stav, na osnovu čega cemo zaključiti da li ideja ima podršku – rekao je Abazović.\nOn je ocenio da su politički neozbiljne optužbe da je neko “izdajnik”, da “radi za Vučića, Đukanovića…”.\nIzvor: vesti-online. com\nABAZOVIĆ RASKRINKAN: Ko uđe u manjinsku Vladu mora javno da osudi Rusiju, ni slova o Temeljnom ugovoru i popisu!\nDOKAZANO VUČIĆ SLAGAO O REZULTATIMA REFERENDUMA: Rezultat koji je izneo je nemoguć\nRASKOLI, LJUBAV, POMIRENJE: O Madedoniji, i ne samo njoj\nSve više Srba, i u zemlji i u dijaspori, nije u zajednici sa Srpskom Crkvom.\nMIHAILO MEDENICA: Donbas – bio, video, vratio se…\nBlagoslov je kad čovek ima gde zanavek da ostane. Nije to nemir, nije to lutanje, dom je to...\nVLADIMIR DIMITRIJEVIĆ: Autokefalija i nedoumice\nRadost pomirenja tako se opet nalazi pod senkom uznemirenja.\nČak i kad se Vladimir Putin poziva na kosovski presedan, to nipošto ne znači da je Moskva ...\n"Predsedniče, čijom glavom Vi razmišljate?!"\nPostoji li alternativa izgrdnji malih modularnih nuklearnih elektrana u Srbiji koja se fors...\nJOŠ UVEK IZLAZE IZ AZOVSTALJA: Još ukrajinskih vojnika se predalo u Mariupolju\nHAMAS PRIPRETIO IZRAELU: Sprečićemo ih po svaku cenu\nLUKAŠENKO KONCENTRIŠE VOJSKU NA JUGU BELORUSIJE: Šta se dešava na granici sa Ukrajinom?\nVOJSKA DNR ZAUZELA VAŽAN OBJEKAT: U Svetlodarsku više nema Ukrajine (VIDEO)\nPAO JE LIMAN: Sovjetski crveni barjak na zgradi gradske administracije (VIDEO)\nDODIK BRITANSKOJ ŠEFICI DIPLOMATIJE: Ko Vas je zvao!?\nIZETBEGOVIĆ: „Srpski svet“ je balkanska verzija „ruskog sveta“\nPUTIN NUDI REŠENJE ZA KRIZU SA HRANOM: Zapad mora da učini prvi korak\nRUSKA PRAVOSLAVNA CRKVA: Pozdravljamo priznanje autokefalnosti MPC\n''Da Kličko zna istoriju znao bi da nije moguće okupirati sopstvenu zemlju''


Sensservis - Informativni Video Servis - Trebinje-Dobroslav Ćuk, načelnik Općine Trebinje: "Sredstvima EU izgradili smo jednu od namodernijih deponija čvrstog otpada u BiH" 00:21\nTrebinje-Dobroslav Ćuk, načelnik Općine Trebinje: "Sredstvima EU izgradili smo jednu od namodernijih deponija čvrstog otpada u BiH" 00:21\n15 June 2012\tTrebinje raspolaže jakim privrednim potencijalima i ukoliko bude na pravi način njima rukovodilo ima sjajnu budućnost, a EU je zainteresovana da pomogne ovom kraju kao i cijeloj BiH da postane članica Unije, rekao je danas u Trebinju specijalni predstavnik EU Peter Sorensen. "EU je na ovim prostorima prisutna odavno i pomaže razvojne projekte koje su od velike važnosti za stanovništvo“, rekao je Sorensen novinarima nakon okruglog stola pod nazivom „2012.-godina EU" kome su osim građana i predstavnika lokalne vlasti, prisustvovali i francuski i bugarski ambasadori u BiH Roland Žil i Angel Angelov. Ambasadori su iznijeli jedinstveno mišljenje da je ekonomija rješenje i odgovor na sve probleme današnjice, napominjući da je bilo riječi o tome koliko bi EU mogla dati podršku ekonomskim planovima i određivanju i postavljanju boljeg zakonodavnog okvira u BiH. Oni su konstatovali da su veoma značajnim Sorensenove posjete gradovima BiH, jer, kako su rekli, građani mogu da vide da evropska perspektiva i put BiH nije prazna priča i da ona ima svoj sadržaj. Istaknuta je i važnost prekogranične saradnje Trebinja sa Hrvatskom i Crnom Gorom kao potencijalnim članicama EU. Zahvaljujući se na pomoći koju je EU u više navrata obezbijedila za opštinu Trebinje načelnik ove lokalne zajednice Dobroslav Ćuk istakao je da to sve govori o dobroj praksi i prisustvu EU na ovim prostorima. Ćuk je podsjetio da je za Trebinje prije nekoliko godina EU obezbijedila oko 2,5 miliona maraka za izgradnju jedne od namodernijih deponija čvrstog otpada u BiH. "U potpunosti sam siguran da ćemo i u budućnosti naići na razumijevanje i podršku EU kada je riječ o novim razvojnim projektima na području ove opštine", rekao je Ćuk. Okruglom stolu prethodili su razgovori Sorensena i ambasadora sa načelnikom Ćukom i njegovim saradnicima o napretku BiH u procesu evropskih integracija i zadacima na opštinskom nivou. Sorensen je sa ambasadorima posjetio i Dom vatrogasne jedinice u Trebinju, za čiju modernizaciju je EU izdvojila sredstva iz Instrumenta za pretpristupnu pomoć - IPA.\nWe have 482 guests and 5 members online


Press Online :: Politika :: O MAJMUNIMA I DILERIMA Žestok okršaj Čedomira Jovanovića i Zorana Živkovića\n"Više radikala se tuklo sa Đorđom (Žujovićem) nego što je bilo delegata na Živkovićevoj konferenciji. Isto važi i za proteste Saše Jankovića. Samo ne za Mariniku (Tepić), ona je ipak bila u više partija nego što je bilo delegata na konferenciji i radikala, batinaša Đorđa Žujovića u Hrtkovcima" - napisao je Jovanović.\nJovanović je u svom tvitu aludirao na nekoliko događaja - onaj u Hrtkovcima, od 6. maja ove godine kada je posle Šešeljevog obraćanja napadnut funkcioner LDP Đorđo Žujović, ali i mitinge predsednika novoosnovanog Građanskog bloka 381, a prethodno Pokreta slobodnih građana (PSG) Saše Jankovića. Istovremeno, on je potkačio i samostalnu poslanicu Mariniku Tepić, za koju je naveo da je, suprotno svemu tome, promenila više stranaka nego što je ljudi bilo okupljeno na oba prethodno pomenuta događaja.\nUsledilo je žestok Živkovićev odgovor:\n"Dragi Čedomire, očigledno da ti je diler podvalio sa sadržajem... Zbogom", napisao je on.\nTu se, međutim, nije završilo, a usledio je tvit Jovanovića u kome se aludira na Darvinovu teoriju evolucije prema kojoj čovek i majmun imaju zajedničkog pretka.\nOn je, naime, prokomentarisao Živkovićev predlog da bi i štrajk glađu mogao da bude deo borbe opozicionih poslanika za fer izborne uslove, rečima:\n"A konačna potvrda Darvina je Živkovićev poziv na štrajk glađu. Dobacio je do Tome Nikolića posle sedam godina".


PIKE I ŠAKIRA DALI DECI SRPSKA IMENA! Svi se pitaju zašto, a razlog TOTALNO NEOČEKIVAN! /VIDEO/ - Sportal\nĐerar Pike i Šakira sa decom Foto: Stare Slike\nV.M. - Vest objavljena: 16:19 - 14.05.2020\nČuveni španski fudbaler Đerar Pike akter je svih najvećih uspeha španske reprezentacije u prethodnih 12 godina (uključujući i dva osvajanja Evropskog prvenstva i jedan Mundijal), a o njegovom privatnom životu godinama se priča i piše, dok je njegova veza sa jednom od najpopularnijih pevačica planete pod budnim okom svetske javnosti.\nPike (31), odbambreni igrač Barselone, od 2011. godine u vezi je sa kolumbijskom pevačicom Šakirom, koja je od njega starija tačno deceniju.\nVeza im je od početka u žiži interesovanja medija, a još uvek se nisu odlučili da je ozvaniče pred matičarem, ne pridajući tome veliku važnost.\nPike i Šakira imaju dva sina, a o njihovim imenima se i te kako pričalo na ovim prostorima, s obzirom na to da su oba i te kako česta u Srbiji.\nPrvog sina, Milana, dobili su u januaru 2013. godine, a drugog, Sašu, dve godine kasnije.\nKada su Šakira i Pike deci dali pravoslavna imena, mediji su počeli da spekulišu da je ta odluka doneta zbog Šakirinih predaka, Naime, po jednom verovanju, a pevačica to nije ni demantovala ni potvrdila, otac kolumbijske zvezde Vilijam Mebarak Čadid rođen je u Libanu, i po veroispovesti je katolik, a brojni sajtovi navode da je jedan od njegovih predaka bio Makedonac.\nPo drugoj teoriji, Vilijam je odrastao u gradu Zale u Libanu, gde većinu stanovništva čine Grci i pravoslavci iz Sirije, pa navodno odatle potiče veza između imena Milan i Saša, i Šakirine porodice.\nPoznati par od početka zabavljanja rođendane proslavlja istog dana, jer su oboje rođeni 2. februara, a upoznali su se 2010. na snimanju njenog spota za pesmu "Waka Waka". Mnogi su širom sveta ostali "oduvani" ovim razlozima, prosto mnogi su očekivali da će roditelji odlučili za neka imena koja su česta u Španiji i Kolumbiji, ali su oni još jednom pokazali da nisu običan par.\nEvropski fudbal srpska imena Deca Žerar Pike Šakira Fudbalska reprezentacija Španije